qundao/data-zh-poetry huggingface dataset:
咏怀三十首
作者：沈鍊
朝代：明

麒麟不践生，凤凰百鸟依。乃知圣人出，蒸庶同所归。济世寰海服，营己妻孥违。明德丽日月，烛照通万微。斋居含淳质，九牧生光辉。逢饥愿推食，遇寒思解衣。礼周本由智，恩洽还重威。有如龙变化，一日乘云飞。天地疑弹丸，日月乌兔飞。一气浑且噩，运转无停机。大圣观元化，端冕垂裳衣。神融通万方，精理识九围。三才一以贯，六合同其归。名教本自然，有无两无依。谁哉语至道，释然分是非。淅沥西风生，素秋团白露。中天淡轻云，金波皎蟾兔。客子理裳衣，循阶旋矩步。秉烛开芝房，展书阖朱户。缅想百代雄，矫首属欣慕。延思缉长怀，达观披广度。精微自心得，谈辞非所厝。浩浩穹壤内，一气常感通。山河献灵秀，生有百代雄。龙蟠抱三辰，虎踞经八戎。风云随指顾，日月回掌中。手提属镂剑，目送塞上鸿。岂无声色资，惭愧海宇空。男儿不命世，何用悬朱弓。大道运废兴，机缄密于网。聪明宪天文，妙用在指掌。正邪各相胜，阴阳互来往。炎刘本籍羽，光武还资莽。阴曀不晦冥，阳灵何由晃。升沉理固然，镜烛非外奖。始吾七龄时，宴息思天道。精虑入窈冥，玄夜漫浩浩。因念死生情，划焉动中懆。人生既有终，神仙讵私好。所期访真诀，炼药驻玉貌。焉知五十秋，未得展怀抱。弹剑将远游，沉忧彻苍昊。伏义画八卦，轩帝调宫商。圣心造人伦，一日万世长。运精超无始，含思垂未央。荡荡寰宇内，寸衷俱蕴藏。彼哉夸毗子，营己淆圆方。雕琢混沌窍，以为食肉肠。家国既坎壈，尔身亦沦亡。吾在大方内，流观玄化初。天地本一窍，日月双流珠。清浊分山河，五纬不并居。大象极虚灵，万物灿焉殊。中有圣人立，神明为其徒。包络无内外，精明超有无。元理所不释，誓将规舆图。形成别上下，贵贱理自然。所以成万物，惟在君臣权。大道既陵夷，叔季彝伦愆。毫发一为差，倒置跻天渊。尧舜不可作，汤武亦已偏。大哉管夷吾，匡世日月悬。仲尼春秋书，秉笔以精研。川流赴东海，涓涓无止息。君子秉明义，夙夜常警惕。道在日用间，变化非可测。神龙乘云翔，精理亦绵历。颜回虽生知，学履复纯密。功业道所生，聪明心自得。大舜居东夷，耕稼承二亲。傲弟不为咈，中心但安仁。一朝遘王历，得之河水滨。天命既有赫，覃思安万民。四岳一以举，鸣佩为王臣。敷言共光被，纯德无缁磷。委顺同大化，千古称其真。昔余梦仲尼，提耳命我言。王道莫蓁芜，行义贵达权。河海俨圣容，千载谁可諠。谫劣秉遗训，匡坐求其源。中岁遭崄巇，世道为笼樊。淳风倘未凋，心意哀元元。大海无择流，春林无委枝。明德包宇宙，逆顺皆善辞。君子抱宏略，俯仰祈良规。责己有馀暇，与人无怨思。箴铭古人谊，吾独求轻肥。大言人所怖，小言人所嗤。所念唇齿劣，不能为朱丝。兰蕙虽馨香，因风吹庭帏。哲人秉明志，启口多微辞。衷情倘未和，谁能沃心脾。玉沉当自见，珠去有时还。刘曜乃何人，隐居管涔山。童子持宝剑，再拜扬玉颜。致辞且敬献，留佩声潺潺。一岁换五色，三尺当重关。寄物不虚得，亦复排群蛮。越客游燕赵，岁久若故乡。被服多毡裘，挟弹戎马行。颦眉忧国难，挥涕悲民殃。有酒非不饮，所适非豆觞。展书自低回，抚剑多慨慷。终焉奋羽翼，六合为鹰扬。浩浩北风起，边声飒已闻。萧条转幽谷，惨淡生黄云。敌骑三五辈，突至如惊麇。岂无塞上卒，什伍曾不分。王猷先训练，六籍皆兵文。邻邻比闾士，谁谓非三军。何不作内政，安居已策勋。天道生混沌，一气妙万方。废兴理所定，谁能易其常。造化本无言，贤圣持天纲。孔明不忘汉，仁杰还造唐。日月暂薄蚀，倏忽回重光。神灵护明哲，小人物所戕。彼哉莽卓徒，澌灭何由长。蔼蔼圭璋士，特达怀内方。步趋出矩矱，兰蕙生馨香。华心仰芳躅，一德超众行。如何松柏资，委质桃李场。阳春不自保，严霜折其光。宛转入邪径，黾勉游曲梁。哀哉绕指柔，无复百炼刚。混沌薄元化，大道生废兴。五运相终始，人伦有分并。灏气回日月，山岳以峙凝。大哉天地机，乃在一念精。伏羲画八卦，妙契万物灵。圣哲神所启，时俗谁能撄。人心包天地，私意安所容。区区营身术，咫尺生剑锋。方其拘挛时，一介不可通。忤心当路排，合意千里逢。一人未成仇，万千憎其风。譬如蒸沙粒，何由睹成功。门墙启尤衅，人心生寇仇。上下本同根，身世非两谋。如何全躯士，肉食忘所忧。黄金充私橐，白役破公州。徒营一家计，横使万姓愁。羌戎觇人国，狐兔经荒丘。谁哉召其侮，晨夕空诛求。及至谋身日，终亦非嘉谋。时俗藉津梁，英雄自依据。倘执礼义权，纵横有何惧。白日泛阳波，六龙谁能御。流沙逝西沉，扶桑莫东驻。天命无短长，人心有来去。姑射有神人，冰骨为其姿。被服天机锦，玉屑充渴饥。窈窕处金闺，兰蕙方葳蕤。孤操凛霜雪，抱瑟含微辞。独立万物表，耻与姬姜随。视世若尘土，择对安足为。仙子悟长生，鍊元积真道。一气含太虚，宝鼎手能造。衣裳翳白云，鸡犬呜丹灶。玉帝校尺籍，紫书方命召。韩众携竹冠，卢敖奉金诰。济世有丹砂，冲举何足好。玄女蓬其首，感悟轩辕辞。降世示兵诀，精微谁能知。糟粕遗六韬，孙子何支离。天地有妙略，黄石非吾师。冲虚契真际，车马八极驰。大道自底定，嘈嘈徒尔为。伊尹昔幽沉，遗世在莘野。负犁带雨耕，悬钓垂云把。讽书味三谟，展诗研大雅。咏歌合匏弦，达观何潇洒。终焉膺三聘，为世驱六马。左相位不卑，先觉道应寡。一朝居阿衡，四海忧患写。因知畎亩中，讵是忘情者。孟轲本吾师，辅世游齐梁。谈辞霏玉屑，旷荡仁义场。一言已有馀，千言犹未央。借问此何为，杨墨充四方。邪说塞皇猷，诐行成梯航。禽兽食人肉，世道两以丧。君子心不忍，齿舌流否臧。为道立赤帜，照灼日月光。是非以析然，邪伪安所藏。多言鬼所嫉，无言安能详。
咏怀三十首·其一
作者：沈鍊
朝代：明

麒麟不践生，凤凰百鸟依。乃知圣人出，蒸庶同所归。济世寰海服，营己妻孥违。明德丽日月，烛照通万微。斋居含淳质，九牧生光辉。逢饥愿推食，遇寒思解衣。礼周本由智，恩洽还重威。有如龙变化，一日乘云飞。
咏怀三十首·其七
作者：沈鍊
朝代：明

伏义画八卦，轩帝调宫商。圣心造人伦，一日万世长。运精超无始，含思垂未央。荡荡寰宇内，寸衷俱蕴藏。彼哉夸毗子，营己淆圆方。雕琢混沌窍，以为食肉肠。家国既坎壈，尔身亦沦亡。
咏怀三十首·其三
作者：沈鍊
朝代：明

淅沥西风生，素秋团白露。中天淡轻云，金波皎蟾兔。客子理裳衣，循阶旋矩步。秉烛开芝房，展书阖朱户。缅想百代雄，矫首属欣慕。延思缉长怀，达观披广度。精微自心得，谈辞非所厝。
咏怀三十首·其九
作者：沈鍊
朝代：明

形成别上下，贵贱理自然。所以成万物，惟在君臣权。大道既陵夷，叔季彝伦愆。毫发一为差，倒置跻天渊。尧舜不可作，汤武亦已偏。大哉管夷吾，匡世日月悬。仲尼春秋书，秉笔以精研。
咏怀三十首·其二
作者：沈鍊
朝代：明

天地疑弹丸，日月乌兔飞。一气浑且噩，运转无停机。大圣观元化，端冕垂裳衣。神融通万方，精理识九围。三才一以贯，六合同其归。名教本自然，有无两无依。谁哉语至道，释然分是非。
咏怀三十首·其二十
作者：沈鍊
朝代：明

混沌薄元化，大道生废兴。五运相终始，人伦有分并。灏气回日月，山岳以峙凝。大哉天地机，乃在一念精。伏羲画八卦，妙契万物灵。圣哲神所启，时俗谁能撄。
咏怀三十首·其二十一
作者：沈鍊
朝代：明

人心包天地，私意安所容。区区营身术，咫尺生剑锋。方其拘挛时，一介不可通。忤心当路排，合意千里逢。一人未成仇，万千憎其风。譬如蒸沙粒，何由睹成功。
咏怀三十首·其二十七
作者：沈鍊
朝代：明

伊尹昔幽沉，遗世在莘野。负犁带雨耕，悬钓垂云把。讽书味三谟，展诗研大雅。咏歌合匏弦，达观何潇洒。终焉膺三聘，为世驱六马。左相位不卑，先觉道应寡。一朝居阿衡，四海忧患写。因知畎亩中，讵是忘情者。
咏怀三十首·其二十三
作者：沈鍊
朝代：明

时俗藉津梁，英雄自依据。倘执礼义权，纵横有何惧。白日泛阳波，六龙谁能御。流沙逝西沉，扶桑莫东驻。天命无短长，人心有来去。
咏怀三十首·其二十二
作者：沈鍊
朝代：明

门墙启尤衅，人心生寇仇。上下本同根，身世非两谋。如何全躯士，肉食忘所忧。黄金充私橐，白役破公州。徒营一家计，横使万姓愁。羌戎觇人国，狐兔经荒丘。谁哉召其侮，晨夕空诛求。及至谋身日，终亦非嘉谋。
咏怀三十首·其二十五
作者：沈鍊
朝代：明

仙子悟长生，鍊元积真道。一气含太虚，宝鼎手能造。衣裳翳白云，鸡犬呜丹灶。玉帝校尺籍，紫书方命召。韩众携竹冠，卢敖奉金诰。济世有丹砂，冲举何足好。
咏怀三十首·其二十八
作者：沈鍊
朝代：明

孟轲本吾师，辅世游齐梁。谈辞霏玉屑，旷荡仁义场。一言已有馀，千言犹未央。借问此何为，杨墨充四方。邪说塞皇猷，诐行成梯航。禽兽食人肉，世道两以丧。君子心不忍，齿舌流否臧。为道立赤帜，照灼日月光。是非以析然，邪伪安所藏。多言鬼所嫉，无言安能详。
咏怀三十首·其二十六
作者：沈鍊
朝代：明

玄女蓬其首，感悟轩辕辞。降世示兵诀，精微谁能知。糟粕遗六韬，孙子何支离。天地有妙略，黄石非吾师。冲虚契真际，车马八极驰。大道自底定，嘈嘈徒尔为。
咏怀三十首·其二十四
作者：沈鍊
朝代：明

姑射有神人，冰骨为其姿。被服天机锦，玉屑充渴饥。窈窕处金闺，兰蕙方葳蕤。孤操凛霜雪，抱瑟含微辞。独立万物表，耻与姬姜随。视世若尘土，择对安足为。
咏怀三十首·其五
作者：沈鍊
朝代：明

大道运废兴，机缄密于网。聪明宪天文，妙用在指掌。正邪各相胜，阴阳互来往。炎刘本籍羽，光武还资莽。阴曀不晦冥，阳灵何由晃。升沉理固然，镜烛非外奖。
咏怀三十首·其八
作者：沈鍊
朝代：明

吾在大方内，流观玄化初。天地本一窍，日月双流珠。清浊分山河，五纬不并居。大象极虚灵，万物灿焉殊。中有圣人立，神明为其徒。包络无内外，精明超有无。元理所不释，誓将规舆图。
咏怀三十首·其六
作者：沈鍊
朝代：明

始吾七龄时，宴息思天道。精虑入窈冥，玄夜漫浩浩。因念死生情，划焉动中懆。人生既有终，神仙讵私好。所期访真诀，炼药驻玉貌。焉知五十秋，未得展怀抱。弹剑将远游，沉忧彻苍昊。
咏怀三十首·其十
作者：沈鍊
朝代：明

川流赴东海，涓涓无止息。君子秉明义，夙夜常警惕。道在日用间，变化非可测。神龙乘云翔，精理亦绵历。颜回虽生知，学履复纯密。功业道所生，聪明心自得。
咏怀三十首·其十一
作者：沈鍊
朝代：明

大舜居东夷，耕稼承二亲。傲弟不为咈，中心但安仁。一朝遘王历，得之河水滨。天命既有赫，覃思安万民。四岳一以举，鸣佩为王臣。敷言共光被，纯德无缁磷。委顺同大化，千古称其真。
咏怀三十首·其十七
作者：沈鍊
朝代：明

浩浩北风起，边声飒已闻。萧条转幽谷，惨淡生黄云。敌骑三五辈，突至如惊麇。岂无塞上卒，什伍曾不分。王猷先训练，六籍皆兵文。邻邻比闾士，谁谓非三军。何不作内政，安居已策勋。
咏怀三十首·其十三
作者：沈鍊
朝代：明

大海无择流，春林无委枝。明德包宇宙，逆顺皆善辞。君子抱宏略，俯仰祈良规。责己有馀暇，与人无怨思。箴铭古人谊，吾独求轻肥。
咏怀三十首·其十九
作者：沈鍊
朝代：明

蔼蔼圭璋士，特达怀内方。步趋出矩矱，兰蕙生馨香。华心仰芳躅，一德超众行。如何松柏资，委质桃李场。阳春不自保，严霜折其光。宛转入邪径，黾勉游曲梁。哀哉绕指柔，无复百炼刚。
咏怀三十首·其十二
作者：沈鍊
朝代：明

昔余梦仲尼，提耳命我言。王道莫蓁芜，行义贵达权。河海俨圣容，千载谁可諠。谫劣秉遗训，匡坐求其源。中岁遭崄巇，世道为笼樊。淳风倘未凋，心意哀元元。
咏怀三十首·其十五
作者：沈鍊
朝代：明

玉沉当自见，珠去有时还。刘曜乃何人，隐居管涔山。童子持宝剑，再拜扬玉颜。致辞且敬献，留佩声潺潺。一岁换五色，三尺当重关。寄物不虚得，亦复排群蛮。
咏怀三十首·其十八
作者：沈鍊
朝代：明

天道生混沌，一气妙万方。废兴理所定，谁能易其常。造化本无言，贤圣持天纲。孔明不忘汉，仁杰还造唐。日月暂薄蚀，倏忽回重光。神灵护明哲，小人物所戕。彼哉莽卓徒，澌灭何由长。
咏怀三十首·其十六
作者：沈鍊
朝代：明

越客游燕赵，岁久若故乡。被服多毡裘，挟弹戎马行。颦眉忧国难，挥涕悲民殃。有酒非不饮，所适非豆觞。展书自低回，抚剑多慨慷。终焉奋羽翼，六合为鹰扬。
咏怀三十首·其十四
作者：沈鍊
朝代：明

大言人所怖，小言人所嗤。所念唇齿劣，不能为朱丝。兰蕙虽馨香，因风吹庭帏。哲人秉明志，启口多微辞。衷情倘未和，谁能沃心脾。
咏怀三十首·其四
作者：沈鍊
朝代：明

浩浩穹壤内，一气常感通。山河献灵秀，生有百代雄。龙蟠抱三辰，虎踞经八戎。风云随指顾，日月回掌中。手提属镂剑，目送塞上鸿。岂无声色资，惭愧海宇空。男儿不命世，何用悬朱弓。
咏怀二首寄徐太保
作者：沈鍊
朝代：明

中原消息近何如，故旧无人问谪居。报国惟怀三尺剑，筹边空作万言书。春秋首止曾题笔，南北音尘已食鱼。一片苦心悬碧落，风烟浩浩独怜予。七年为客在三边，壮志飘飖一剑悬。取日虞渊光景切，载书牛斗语言偏。丹心种种齐春草，白发丝丝映野烟。侵晓炷香还肃拜，誓清寰海答皇天。
咏怀二首寄徐太保·其一
作者：沈鍊
朝代：明

中原消息近何如，故旧无人问谪居。报国惟怀三尺剑，筹边空作万言书。春秋首止曾题笔，南北音尘已食鱼。一片苦心悬碧落，风烟浩浩独怜予。
咏怀二首寄徐太保·其二
作者：沈鍊
朝代：明

七年为客在三边，壮志飘飖一剑悬。取日虞渊光景切，载书牛斗语言偏。丹心种种齐春草，白发丝丝映野烟。侵晓炷香还肃拜，誓清寰海答皇天。
哭杨椒山
作者：沈鍊
朝代：明

郎官抗疏最知名，玉简霜毫海内惊。气作山河今即古，光齐日月死犹生。忠臣白骨千秋劲，烈妇红颜一旦倾。万里秖看迁客泪，朔风寒雪共吞声。
四戒示诸生 其一 戒博奕
作者：沈鍊
朝代：明

余作四箴言，偏攻博奕门。人财那可得，己禄已先奔。一掷能倾产，千呼会爽魂。嗔痴寻苦业，贪欲是迷根。外负乡闾诮，中伤父母恩。黄金孤注尽，白昼五时昏。礼乐妨综理，诗书废讨论。何如谢徒辈，吾道凛然尊。
四戒示诸生 其三 戒逸游
作者：沈鍊
朝代：明

独有衣冠士，偏宜戒逸游。一朝轻失足，终岁起包羞。败德畴人贱，倾赀智者忧。狎山多饵虎，玩水必翻舟。妲己兴危乱，妺姬结衅雠。琼台今作市，金谷已成丘。色相为空戒，欢娱是水沤。劝君升孔室，无复向秦楼。
四戒示诸生 其二 戒斗狠
作者：沈鍊
朝代：明

轲书规不孝，斗狠有明条。克让惟尧颂，温恭是舜谣。负荆登第宅，纳履在圯桥。逊弟从来有，乖离竟所招。礼仪恒不密，血气更难调。暴横闻千里，危亡起一朝。灾殃遗父母，丧乱及朋僚。自反修仁术，争心早已销。
四戒示诸生 其四 戒饮酒
作者：沈鍊
朝代：明

卫公陈抑戒，小子作箴文。饮酒无明德，修身有令闻。酣宫犹反道，醉市更非群。曲孽偏伤性，壶觞不立勋。千钟王业丧，一旦霸图分。阮籍何须羡，刘伶不足云。清风行处散，白日坐来曛。请谢杯中物，还图阁上云。
四戒示诸生·戒博奕
作者：沈鍊
朝代：明

余作四箴言，偏攻博奕门。人财那可得，己禄已先奔。一掷能倾产，千呼会爽魂。嗔痴寻苦业，贪欲是迷根。外负乡闾诮，中伤父母恩。黄金孤注尽，白昼五时昏。礼乐妨综理，诗书废讨论。何如谢徒辈，吾道凛然尊。轲书规不孝，斗狠有明条。克让惟尧颂，温恭是舜谣。负荆登第宅，纳履在圯桥。逊弟从来有，乖离竟所招。礼仪恒不密，血气更难调。暴横闻千里，危亡起一朝。灾殃遗父母，丧乱及朋僚。自反修仁术，争心早已销。独有衣冠士，偏宜戒逸游。一朝轻失足，终岁起包羞。败德畴人贱，倾赀智者忧。狎山多饵虎，玩水必翻舟。妲己兴危乱，妺姬结衅雠。琼台今作市，金谷已成丘。色相为空戒，欢娱是水沤。劝君升孔室，无复向秦楼。卫公陈抑戒，小子作箴文。饮酒无明德，修身有令闻。酣宫犹反道，醉市更非群。曲孽偏伤性，壶觞不立勋。千钟王业丧，一旦霸图分。阮籍何须羡，刘伶不足云。清风行处散，白日坐来曛。请谢杯中物，还图阁上云。
圣人出
作者：沈鍊
朝代：明

圣人出，应运期，黄河水清丹凤仪。五星连珠光聚奎，铁树璀璨花纷披。五云扶日中天垂，山谷发祥金陆离。阴黍不待阳管吹，龙蛇夭矫熙盛时。熙盛时，圣道昌，手育黎庶登泰康。仁声义闻八表扬，奸轨震叠潜消藏。金石丝竹调文章。圣人出，礼乐兴，櫜弓矢陈六经。
塞上曲
作者：沈鍊
朝代：明

万里风云入虎牙，千金生縳夜鸣笳。谁知大将轻奇术，只是抠衣一左车。匈奴百万未须忧，斩将搴旗在运筹。束发由来憎李广，不将辛苦觅封侯。龙争虎斗海波翻，燕息干戈只一言。曹操小儿何足数，敢将轻骑猎中原。
塞上曲·其一
作者：沈鍊
朝代：明

万里风云入虎牙，千金生縳夜鸣笳。谁知大将轻奇术，只是抠衣一左车。
塞上曲·其三
作者：沈鍊
朝代：明

龙争虎斗海波翻，燕息干戈只一言。曹操小儿何足数，敢将轻骑猎中原。
塞上曲·其二
作者：沈鍊
朝代：明

匈奴百万未须忧，斩将搴旗在运筹。束发由来憎李广，不将辛苦觅封侯。
塞下曲五首
作者：沈鍊
朝代：明

沙色上侵天，匈奴数犯边。将军好歌舞，不肯勒燕然。居乡愁敌骑，入郭怕官军。商量何所定，愁坐日斜曛。无钱难倚市，有酒且倾卮。边塞穷通事，惟凭天意为。昨日闻弦管，今朝是土堆。人生不如叶，犹得趁风回。野老谈时岁，何时见太平。生来知日月，不肯暗中行。
塞下曲五首·其一
作者：沈鍊
朝代：明

沙色上侵天，匈奴数犯边。将军好歌舞，不肯勒燕然。
塞下曲五首·其三
作者：沈鍊
朝代：明

无钱难倚市，有酒且倾卮。边塞穷通事，惟凭天意为。
塞下曲五首·其二
作者：沈鍊
朝代：明

居乡愁敌骑，入郭怕官军。商量何所定，愁坐日斜曛。
塞下曲五首·其五
作者：沈鍊
朝代：明

野老谈时岁，何时见太平。生来知日月，不肯暗中行。
塞下曲五首·其四
作者：沈鍊
朝代：明

昨日闻弦管，今朝是土堆。人生不如叶，犹得趁风回。
夏日率诸生同游紫阳洞
作者：沈鍊
朝代：明

朱夏洞天明，仙宫敞玉京。烟霞通一道，歌管并诸生。香气因风度，瑶华是石成。从来耽羽化，今日共霞征。
夜坐
作者：沈鍊
朝代：明

冬夜银河永，清光入座频。遥知经绝域，不为照离人。
夜坐观张博士平边疏章赋此寄之
作者：沈鍊
朝代：明

迁客不能寐，吹箫度夜分。因思前席事，一读贾生文。豪士家临水，雄关阵入云。高歌还达曙，何日共垂勋。
夜月
作者：沈鍊
朝代：明

月华宵霁彩云端，天上遥传白玉盘。解道清光千里在，不知今昔几人看。高楼自恨关山远，短笛仍悲道路难。碧水春风俱涕泪，举头何日见长安。
天涯曲
作者：沈鍊
朝代：明

来牛去马，运方兴兮。天涯草昧，谁平定兮。尽节尽忠，臣道贞兮。一匡天下，垂令名兮。时哉难得，秉元精兮。
天马歌
作者：沈鍊
朝代：明

天马权奇禀灵骨，横空万里思超忽。赤骠本是房星精，饮水由来经月窟。天马嘶鸣心胆雄，山惊虎豹海跃龙。吸风嘘雾不受秣，意气常欲吞溟濛。天马复天马，独立襄陵野。过都历块安足为，世间未有齐驱者。
奉和春岗翁怡椿轩韵
作者：沈鍊
朝代：明

朱轩赫弘敞，珍木郁葳蕤。芳条历年祀，手泽犹未衰。缅想趋庭日，冠佩肃容仪。文侍阳景迈，朝植玉露滋。桢干方石起，柔叶渐云披。端知岁华改，飘摇芝盖移。奕世登荣峻，章服正差池。清阶既克类，嘉树仍在斯。徘徊感畴昔，睇盼适今兹。物色固常竞，奇名亦永垂。
奉酬王东华使君
作者：沈鍊
朝代：明

春夜抱琴弄，知君调独高。但从心曲转，不厌指中劳。慷慨扬朱旆，低回看宝刀。若非驰道路，何以念同袍。
子仁子渐兄弟载酒远来愧以疏庸相废遂用怃然祗今东还复有日月之别又以旅泊无将以诗赠焉
作者：沈鍊
朝代：明

杨郎鼓棹出江城，江日江波紫雾明。细雨欲沾行处湿，长风应解别离情。孤舟晓向三吴发，白帽宵从五泄分。饱浴江山俱是学，坐摛云雾总成文。江鸥沙鹭久无疑，可是谈经愧尔师。秖说江云可相赠，白头青眼对前期。青楼细雨玉箫生，闻道诸郎下楚城。我有忧心凭慰藉，短蓑何日更江亭。暨阳山水总流传，越女吴姬濯锦边。便从五泄攀奇胜，须向杨家泊酒船。
子仁子渐兄弟载酒远来愧以疏庸相废遂用怃然祗今东还复有日月之别又以旅泊无将以诗赠焉·其一
作者：沈鍊
朝代：明

杨郎鼓棹出江城，江日江波紫雾明。细雨欲沾行处湿，长风应解别离情。
子仁子渐兄弟载酒远来愧以疏庸相废遂用怃然祗今东还复有日月之别又以旅泊无将以诗赠焉·其三
作者：沈鍊
朝代：明

江鸥沙鹭久无疑，可是谈经愧尔师。秖说江云可相赠，白头青眼对前期。
子仁子渐兄弟载酒远来愧以疏庸相废遂用怃然祗今东还复有日月之别又以旅泊无将以诗赠焉·其二
作者：沈鍊
朝代：明

孤舟晓向三吴发，白帽宵从五泄分。饱浴江山俱是学，坐摛云雾总成文。
子仁子渐兄弟载酒远来愧以疏庸相废遂用怃然祗今东还复有日月之别又以旅泊无将以诗赠焉·其五
作者：沈鍊
朝代：明

暨阳山水总流传，越女吴姬濯锦边。便从五泄攀奇胜，须向杨家泊酒船。
子仁子渐兄弟载酒远来愧以疏庸相废遂用怃然祗今东还复有日月之别又以旅泊无将以诗赠焉·其四
作者：沈鍊
朝代：明

青楼细雨玉箫生，闻道诸郎下楚城。我有忧心凭慰藉，短蓑何日更江亭。
孙同府以不得迎养母夫人为绘像事之因赋白云篇赠之
作者：沈鍊
朝代：明

白云何靡靡，瞻望在故乡。迢递越万里，云何别高堂。婉恋慈母欢，伊郁不可忘。歌彼陟岵诗，旨酒盈我觞。达道莫能致，沉思迫衷肠。托之丹彩笺，写兹明月光。日夕承高隅，髣髴流佩裳。庶言结遐思，耿耿明德旁。
孙明府自命有春山之篇属余次韵
作者：沈鍊
朝代：明

南国名山福地真，烟花长发四时春。东隅采日方鸣凤，温谷条风为袭人。兰蕙平林还结佩，云霞满地即成茵。会怜仙客披襟处，和气氤氲拂紫宸。
宫词
作者：沈鍊
朝代：明

未得蒙恩最苦辛，朱颜岁岁惜阳春。何须久望銮舆幸，但看昭阳失宠人。
宴集南镇山池
作者：沈鍊
朝代：明

桂席俯云端，山禽舞合欢。羽觞流满月，仙馆发幽兰。香醑花能酿，清丝水共弹。不知歌咏地，犹作晋衣冠。
宿浦阳戴氏九灵山房
作者：沈鍊
朝代：明

青楼伊郁白云隈，曲巘重峦四面开。水石自多尘外景，烟霞犹向梦中来。
寄万鹿园总戎二首
作者：沈鍊
朝代：明

玉帐东风入，春归细柳营。将军披羽服，挥麈坐谈兵。旗定辕门肃，香销燕室清。封侯非所愿，但遣四方平。楼船横汉水，五月渡天津。绝域回龙骑，清朝识虎臣。营中时校射，帐里夜邀宾。吹出梁州曲，还悲塞上人。
寄万鹿园总戎二首·其一
作者：沈鍊
朝代：明

玉帐东风入，春归细柳营。将军披羽服，挥麈坐谈兵。旗定辕门肃，香销燕室清。封侯非所愿，但遣四方平。
寄万鹿园总戎二首·其二
作者：沈鍊
朝代：明

楼船横汉水，五月渡天津。绝域回龙骑，清朝识虎臣。营中时校射，帐里夜邀宾。吹出梁州曲，还悲塞上人。
寄乐昌王殿下
作者：沈鍊
朝代：明

迁客滞边州，回经万里秋。感时频仗剑，望远欲登楼。露下芙蓉湿，风生桂子浮。淮王池馆近，何日幸同游。
寄冯敬叔
作者：沈鍊
朝代：明

同作他乡客，嗟余更滞留。关山明月夜，边塞白云秋。汉阙孤臣梦，胡笳万里愁。桑乾河水近，知是忆并州。
寄刘副将
作者：沈鍊
朝代：明

边塞一相逢，怜君旧总戎。名成五军佐，心是万夫䧺。虎节悲歌里，龙韬欢笑中。别来犹感慨，耿耿望长虹。
寄刘副将
作者：沈鍊
朝代：明
体裁：五言律诗

边塞一相逢，怜君旧总戎。名成五军佐，心是万夫雄。虎节悲歌里，龙韬欢笑中。别来犹感慨，耿耿望长虹。
寄奉陆宫保
作者：沈鍊
朝代：明

将相兼权属上公，华夷交臂忆英䧺。金吾邸第开新府，虎卫韬钤迈古风。手握纲常为大孝，心存社稷是元功。指挥士马收河北，怅望烟尘到海东。不分曹瞒为逆贼，耻从魏绛学和戎。知时讵怕薰天势，仗义偏怀贯日忠。恩洽彤庭忻附凤，庆过清渭兆非熊。淹该谊与探囊并，敏捷机将破竹同。气作星辰长拱极，思如流水必朝宗。不辞玄叶千茎素，秖抱葵花一点红。宣父尊周文未丧，孔明辅汉意无穷。道高日月三灵上，名在乾坤万古中。一剑上方曾借得，擎天八柱倚崆峒。
寄奉陆宫保
作者：沈鍊
朝代：明
体裁：七言排律

将相兼权属上公，华夷交臂忆英雄。金吾邸第开新府，虎卫韬钤迈古风。手握纲常为大孝，心存社稷是元功。指挥士马收河北，怅望烟尘到海东。不分曹瞒为逆贼，耻从魏绛学和戎。知时讵怕薰天势，仗义偏怀贯日忠。恩洽彤庭忻附凤，庆过清渭兆非熊。淹该谊与探囊并，敏捷机将破竹同。气作星辰长拱极，思如流水必朝宗。不辞玄叶千茎素，秖抱葵花一点红。宣父尊周文未丧，孔明辅汉意无穷。道高日月三灵上，名在乾坤万古中。一剑上方曾借得，擎天八柱倚崆峒。
寄岑匡阜山人
作者：沈鍊
朝代：明

兰舟日行迈，河关多苦辛。远与亲交别，旷望立风尘。是时春向暮，冉冉柔条新。余行独逶迤，留滞京洛滨。千里困长道，十载为羁臣。驽马厌驱策，委盖愁逡巡。惟是心虑烦，未能释朱轮。铅刀虽黾勉，岂无一割勤。绮琴中自理，讵念知音人。寄言同心客，屈曲聊以陈。
寄张司丞
作者：沈鍊
朝代：明

十载为郎吏，三时候选曹。数奇才愈拙，官冷气偏豪。叹老持明镜，忧边看宝刀。若逢知己誉，置我在临洮。
寄张有功十六首
作者：沈鍊
朝代：明

五花骝马出龙城，一叶兰舟独自行。谁道维扬江上月，清光翻对水波平。君今骑鹤上扬州，我是从军出陇头。何异济川河曲水，一时南北各分流。明月娟娟横玉钩，御河西畔不胜秋。本因杨柳牵风动，误遣桃花逐水流。支机织女渡河难，独有张骞去复还。近日乘槎河汉否，好传消息到人间。朝看玉魄绕枝柔，暮对清光傍叶流。何事楼头杨柳月，长年只在保安州。何人见谪九江城，病里刘郎入骨惊。灯影徘徊心欲折，不堪风雨夜来声。与君同作逐臣行，宣室终当召贾生。我似夜郎流李白，何时吹笛过江城。解道秋风隔岸吹，早先吹断藕中丝。不曾看得郎骑马，何事能题骢马嘶。边城杨柳路傍垂，折取长条欲赠谁。不若寄将明镜去，为曾照我鬓如丝。桑乾河曲水潺潺，好送征人双泪还。带叶随风千里去，又愁隔断万重山。五凤楼边一疏来，含香抱玉夜徘徊。自甘书记还题竹，谁道司丞去咏梅。平生胆略好封侯，夜读阴符晓未休。为问张华龙剑在，借余一斩月氐头。阁老宅中花树盛，会同河上酒卮香。欢游已共烟霞谢，意气知随山水长。三岁欢娱曾不足，一朝离别已伤多。海棠花畔听丝竹，无奈风光入眼何。自君之出不鸣琴，流水高山万里心。复道思君若流水，陇头呜咽到如今。阮籍驱车空放达，贾生摇笔已滂沱。芙蓉枝上倾珠露，不是仙郎涕泪多。
寄张有功十六首·其一
作者：沈鍊
朝代：明

五花骝马出龙城，一叶兰舟独自行。谁道维扬江上月，清光翻对水波平。
寄张有功十六首·其七
作者：沈鍊
朝代：明

与君同作逐臣行，宣室终当召贾生。我似夜郎流李白，何时吹笛过江城。
寄张有功十六首·其三
作者：沈鍊
朝代：明

明月娟娟横玉钩，御河西畔不胜秋。本因杨柳牵风动，误遣桃花逐水流。
寄张有功十六首·其九
作者：沈鍊
朝代：明

边城杨柳路傍垂，折取长条欲赠谁。不若寄将明镜去，为曾照我鬓如丝。
寄张有功十六首·其二
作者：沈鍊
朝代：明

君今骑鹤上扬州，我是从军出陇头。何异济川河曲水，一时南北各分流。
寄张有功十六首·其五
作者：沈鍊
朝代：明

朝看玉魄绕枝柔，暮对清光傍叶流。何事楼头杨柳月，长年只在保安州。
寄张有功十六首·其八
作者：沈鍊
朝代：明

解道秋风隔岸吹，早先吹断藕中丝。不曾看得郎骑马，何事能题骢马嘶。
寄张有功十六首·其六
作者：沈鍊
朝代：明

何人见谪九江城，病里刘郎入骨惊。灯影徘徊心欲折，不堪风雨夜来声。
寄张有功十六首·其十
作者：沈鍊
朝代：明

桑乾河曲水潺潺，好送征人双泪还。带叶随风千里去，又愁隔断万重山。
寄张有功十六首·其十一
作者：沈鍊
朝代：明

五凤楼边一疏来，含香抱玉夜徘徊。自甘书记还题竹，谁道司丞去咏梅。
寄张有功十六首·其十三
作者：沈鍊
朝代：明

阁老宅中花树盛，会同河上酒卮香。欢游已共烟霞谢，意气知随山水长。
寄张有功十六首·其十二
作者：沈鍊
朝代：明

平生胆略好封侯，夜读阴符晓未休。为问张华龙剑在，借余一斩月氐头。
寄张有功十六首·其十五
作者：沈鍊
朝代：明

自君之出不鸣琴，流水高山万里心。复道思君若流水，陇头呜咽到如今。
寄张有功十六首·其十六
作者：沈鍊
朝代：明

阮籍驱车空放达，贾生摇笔已滂沱。芙蓉枝上倾珠露，不是仙郎涕泪多。
寄张有功十六首·其十四
作者：沈鍊
朝代：明

三岁欢娱曾不足，一朝离别已伤多。海棠花畔听丝竹，无奈风光入眼何。
寄张有功十六首·其四
作者：沈鍊
朝代：明

支机织女渡河难，独有张骞去复还。近日乘槎河汉否，好传消息到人间。
寄张符卿
作者：沈鍊
朝代：明

别离非不有，薄宦更悲辛。不共尊中夜，徒逢马上春。弹冠投世务，仗节谢交亲。谁念飘零客，无书信最频。
寄怀
作者：沈鍊
朝代：明

蛾眉将骏骨，总是千金姿。难教双丽绝，并取一朝随。踌蹰心所重，慷慨泪横垂。欢爱倘再得，功名去莫追。
寄文司徒
作者：沈鍊
朝代：明

京国看摇落，芳条此地新。非能不折赠，但恐坐伤春。恋禄频餐水，怀交强谢邻。自知书断绝，翻觉苦干人。
寄诸生杨子中
作者：沈鍊
朝代：明

碧柳清霄怨暮春，沙明水白更伤神。娟娟野月当楼静，冉冉飞花入座频。海畔音书常阻绝，山城瘦马苦逡巡。坐怜物色多惆怅，欲觅芳洲綵句新。
寄陆道庵
作者：沈鍊
朝代：明

云树烟花隔水南，仙人羽服坐龙龛。丹书昨到斜阳里，正忆衡山陆道庵。
寄骆容山
作者：沈鍊
朝代：明

江树浃辰欢奉觏，江蓑转棹逐人哀。君今独啸王郎宅，我亦长歌伯禹台。世上风云谁可拟，山中物色尽兴猜。祇令共结兰亭社，醉倒花前白玉杯。
寄黄县沈少府
作者：沈鍊
朝代：明
体裁：七言律诗

分符花映海东川，系雁书回塞北天。黄县郎官清彻骨，白头迁客懒于仙。宗家门第烟霞里，帝里楼台日月边。同抱匡时千载恨，何时投笔勒燕然。
寄黄县沈少府
作者：沈鍊
朝代：明

分符花映海东川，繫雁书回塞北天。黄县郎官清彻骨，白头迁客懒于仙。宗家门第烟霞里，帝里楼台日月边。同抱匡时千载恨，何时投笔勒燕然。
射虎行
作者：沈鍊
朝代：明

问君何为好射虎，虎能食人人受苦。人家积粟养牛羊，牛羊食粟喂虎狼。食羊犹尚可，食人愁杀我。牙爪夹妖魔，贪嗔急于火。人失智，虎有威，说着射虎人惊疑。有客驱车过山麓，力高卞孟心机足。张弧挟矢设网罗，虎亦闻之生觳觫。嗟哉嗟哉虎本愚，天帝念之为愁吁。虎若不食人，客亦无所嗔。
将军射林同莫膳部吴比部散步各成一首
作者：沈鍊
朝代：明

羽卫閒花杂帐开，香尘遥藉马蹄来。黄鹂迓客啼偏急，绿树参云影乱回。衣拂游丝穿密径，樽邀落日上层台。应知对草三都赋，不让穿杨百步才。
将苑谣
作者：沈鍊
朝代：明

将苑琅琅编简多，自忧边塞没铜驼。三关两镇思经过，匡时济世义不颇。金声玉节流江河。
将进酒
作者：沈鍊
朝代：明

将进酒，一饮千钟未停手。豪华倜傥傲公卿，酣歌击筑冲牛斗。我不是高阳旧酒徒，亦不肯买醉黄公垆。刘毅家无卓椎地，何用袒跣而呼卢。仲尼大圣，饮酒无量。哺糟六籍生风云，醉里乾坤何旷荡。玉壶金爵，雅容礼乐。门墙桃李发阳春，道上鱼龙起瀺灂。正君臣、序父子，万世人心原不死。弦歌一曲雅郑分，五色文章辨朱紫。世人皆醉我独醒，醉醒讵在樽罍里。君不见董卓专权筑郿坞，黄金积多贱于土。王允潜谋结布儿，一朝事成如缚虎。又不见宠臣禄山入帝阍，九龄识相输忠言。直至天子幸蜀后，方有诏令思文园。又不见韩家亭榭连天起，宾寮献纳如流水。宵分秘计出内庭，虎臣拉杀轻如鬼。眼中富贵如春梦，万古纲常华岳重。折腰俛眉事权贵，不如美酒当筵送。
山中寄邹重文
作者：沈鍊
朝代：明

寻真访道数经秋，今日方成万里游。玉洞秖疑天上坐，金河不是世中流。渊明嗜酒犹逢社，徵伯耽书懒下楼。剩欲过溪同一笑，移文恐作北山羞。
山游
作者：沈鍊
朝代：明

石如悬磬四边成，泉似流珠万壑生。若遣孙郎清啸发，中天并作凤皇声。
山游会周张二大尹同宴飞来山得峰字
作者：沈鍊
朝代：明

交游时节幸过逢，更有仙台碧树重。地迥不厌倾斗酒，眼明偏是见高峰。云移隔浦开千嶂，人倚青天似二龙。闻道县庭公事简，暂教轩盖一从容。
嵋山世寿曲赠少嵋谭宪伯
作者：沈鍊
朝代：明

峨嵋山并极星悬，长遣光辉甲第旋。四序玉樽欢綵服，一堂华发映朱筵。花边舞影双双起，叶畔歌声叠叠连。解道丹丘即此地，何须拔宅羡飞仙。
得应职方书以诗答之
作者：沈鍊
朝代：明

郎署飞符日，题书问谪居。自因乡思到，翻觉旧交疏。塞月尘沙里，边风鼓角馀。谁知迁客梦，夜夜绕鸾舆。
得茅鹿门别驾广平消息
作者：沈鍊
朝代：明

故人嗟远道，书是雁传来。不因迁客苦，谁为寄江梅。驿路长驱马，官亭独举杯。悬知汉廷吏，当识贾生才。
得高省庵消息
作者：沈鍊
朝代：明

离别向漳台，秋风恨莫裁。暂因春梦歇，何苦寄书来。
忆于山人
作者：沈鍊
朝代：明

知己难逢最易分，朝来一片岭头云。虽然书札时常有，犹向衡阳忆雁群。
忆昔
作者：沈鍊
朝代：明

河洲客梦思氤氲，画角声中晓色分。回首春风将十载，至今啼雁不堪闻。
忆高伯函
作者：沈鍊
朝代：明

刀州一梦十年强，搔首关河泪几行。知己从来无觅处，天涯更欲断人肠。
忧怀诗
作者：沈鍊
朝代：明

北风烈烈动征旗，南国悠悠感我思。属玉宫中香气满，黄金台畔漏声迟。旧从丹阙陈书疏，忆向金吾别帝畿。迁谪已无王国相，薄游犹有习家池。肝肠最苦人难识，名姓空为众所知。马援去家长作客，少陵生已不逢时。近闻邸报频搔首，又遇边声早着眉。虎帐兜鍪悬未得，柳营笳管梦堪疑。将军挂印空如斗，节制谈兵正似棋。肮脏征夫心不分，凄凉士卒色常饥。铁衣自苦飘摇恨，綵缯谁争献纳仪。马骨清高踰水岸，弓弦断绝挂林埘。狼烟已作匈奴堠，鸟道斜张汉将旗。幕府报功谁氏首，衰衣空泣道旁碑。平生所学知何事，一日当涂乃尔为。心畏权门蹲谷虎，意轻朝命薄霜枝。败兵南诏翻称捷，失节东隅倒是奇。总为人臣轻节义，遂令世道缺纲维。怀奸自忍忘恩泽，结党何须及叛离。甲第荧煌分苑树，登歌杳袅杂宫词。南曹北馆皆门下，东贾西商尽指颐。大内交游亲似水，禁中消息密于丝。心希董卓黄金坞，手受留侯白玉卮。尹氏世卿门赫奕，田鼢吏禄路逶迤。揣摩几事惟林甫，窃弄威权傲李斯。新进郎君荣曲宴，旧游将帅秉旌麾。曹瞒为计如狐豕，司马之心在路歧。曾受清朝三载禄，不甘邪党一毫欺。春秋讨贼宣尼笔，宋室诛奸石介诗。安得当朝忠义士，早除君侧九层危。
恭闻东宫殿下初冠出阁开讲之报书此志喜
作者：沈鍊
朝代：明

凤辇朝看出紫宸，加冠遥慰万方臣。千秋定继无为治，十叶真称有道孙。春殿气和雷出震，夜廷天皎月重轮。不须祗羡长安近，教养应将贾疏陈。
息马论道
作者：沈鍊
朝代：明

谁道驱驰地，翻为讲授筵。解鞍还作席，投辔别为弦。远驭轻千里，空行历九天。始知祠阙里，总胜勒燕然。
悼友父
作者：沈鍊
朝代：明

白首朱门客，言从地下游。平生醉罗绮，今夕卧松楸。月照泉台夜，风生陇岸秋。一嗟流水恨，千载共悠悠。
感怀
作者：沈鍊
朝代：明

割生献馘古来无，解道功成万骨枯。白草黄沙风雨夜，冤魂多少觅头颅。
感怀
作者：沈鍊
朝代：明

梦阙心犹在，怀乡意已赊。月光明万里，空自照京华。
感怀
作者：沈鍊
朝代：明

沙塞黄花带雪开，谪臣中酒坐徘徊。睢阳骂贼心偏壮，上国思君意未灰。南北风尘常按剑，乾坤气序笑含杯。醉醒数把春秋看，还有程婴救赵来。
戏咏鹦鹉
作者：沈鍊
朝代：明

不妨笼槛里，绿羽且蹉跎。稍待能言日，机关更觉多。
战城南
作者：沈鍊
朝代：明

战城南，伤乎悲。将军只手安可支，豺虎当路人饥疲。虽则饥疲，朝廷恩，安可亏。海宇茫茫谁惟思，我为忠臣人不知。忠臣死时心转足，力尽筋衰堪瞑目。声名非是身外传，人心动处神灵宣。光明可以耀日月，九原何处非青天。血肉之躯何足怜，扪心念之安得眠。
把剑忆诸生陈松山
作者：沈鍊
朝代：明

陈生赠我剑，今复几春秋。眉目隔河陇，恩情在枕头。
报国吟
作者：沈鍊
朝代：明

长安近兮我所思，决壮猷兮日孜孜。龙有翼兮凤有文，骥悲呜兮思其群。世路隘兮谁当辟，抚长剑兮凌青云。
挽刘孺人
作者：沈鍊
朝代：明

孺人怀令德，内助有辉光。奕叶青袍贵，阶庭玉树芳。百年归夜室，五属奠春浆。积善流馀庆，诸孙不可忘。
挽吕徵君
作者：沈鍊
朝代：明

徵君嗟已老，当卜少微躔。凤鸟悲人世，龙蛇入岁年。清笳空外咽，丹旐梦中悬。谁为书彤管，风诗永世传。
挽葛卮山大参
作者：沈鍊
朝代：明

家世绾银黄，鸣镳出建章。官随勋并转，名以节先扬。宝剑人争识，遗弓子独藏。谁能书太史，彤管有辉光。
挽钱子道
作者：沈鍊
朝代：明

仙翁回鹤驾，一日驭风归。为息人间辔，还忘月上机。上宾冠剑释，郎尹羽旄飞。盛德乌栖树，清光月照扉。独怜游子恨，还湿老莱衣。
捣衣
作者：沈鍊
朝代：明

阶庭木叶下，是妾捣衣时。秋风度纨素，萧瑟不胜悲。泪垂双杵落，魂向百城驰。妾意千重转，君心恐未知。
揽镜见白发
作者：沈鍊
朝代：明

五载边陲便白头，一生忠义向谁酬。老同刘备羞髀肉，贫笑苏秦叹敝裘。抗疏阙庭身万死，悲歌京国泪双流。乾坤许大关心事，难听书生一笔勾。
明妃曲二首
作者：沈鍊
朝代：明

平生矜艳色，不得侍君王。独为黄金客，凋零白玉妆。出宫多夜月，上马尽秋霜。一奏琵琶曲，征人总断肠。愁闻边塞近，不厌马行迟。贱妾徒多怨，君王岂得知。南看非寝殿，北望是旌旗。寄谢丹青使，黄金有尽时。
明妃曲二首·其一
作者：沈鍊
朝代：明

平生矜艳色，不得侍君王。独为黄金客，凋零白玉妆。出宫多夜月，上马尽秋霜。一奏琵琶曲，征人总断肠。
明妃曲二首·其二
作者：沈鍊
朝代：明

愁闻边塞近，不厌马行迟。贱妾徒多怨，君王岂得知。南看非寝殿，北望是旌旗。寄谢丹青使，黄金有尽时。
春夜怀张平山
作者：沈鍊
朝代：明

仲春正值桃花节，夜忆仙郎谷口居。耿耿明河瞻气色，悠悠旅雁隔音书。
春日
作者：沈鍊
朝代：明

春日湖容丽，天高雨气舂。逢时多感慨，独睡万山中。
春日
作者：沈鍊
朝代：明

风光二月柳垂丝，秖爱帘栊日影迟。寄语海棠休乱发，看花不是少年时。
春日泛湖
作者：沈鍊
朝代：明

春日湖容丽藻扬，楼船临泛在中央。泉怜词客留清响，山对佳人学靓妆。柳叶褰衣同作帐，桃花过酒并生香。共嗟此地无双景，莫厌堤边游冶郎。
春日试诸友偶成
作者：沈鍊
朝代：明

精舍会临兰若地，春城初试管弦时。日移云影过书幌，风送花香入砚池。淑气韶光皆中节，幽花奇鸟总成词。承明正忆长杨赋，莫遣挥毫待日迟。
春景感遇
作者：沈鍊
朝代：明

碧柳青松并道回，千林桃李一时开。熳烂裁成五色锦，春风疑是蜀江来。
春晴
作者：沈鍊
朝代：明

白日云相薄，青楼树作屏。石枝零夜雨，莺语恰春晴。湖水明新练，山花散锦城。可能开杖屦，孤眺坐轻盈。
昭君怨
作者：沈鍊
朝代：明

琵琶清影月中回，弹尽宫商恨不开。汉苑笙歌今夜别，番城车马几时来。
昭君怨
作者：沈鍊
朝代：明

贱妾罗衣薄，君王寝殿深。何须矜艳色，不自用黄金。马上千行泪，宫中一片心。琵琶弹不尽，总向玉关寻。
晚轩词为苏山人题
作者：沈鍊
朝代：明

莫厌回轩敞暮云，且将弦管醉斜曛。长安甲第青霄客，白首飘摇未及君。
暮夜怀袁定山仪曹
作者：沈鍊
朝代：明

不觉落花尽，长怀饮饯时。流光徒屈指，辛苦有谁知。夜月凄琴曲，春风隔酒卮。闻君消息到，翻重别离悲。
杨柳枝词四首
作者：沈鍊
朝代：明

杨柳袅袅任风吹。心要欺风风不知。引得尘沙满堤岸，朝来压折柳条枝。生憎杨柳性柔邪。才见东风舞未涯。土长根生何太易，豫章七岁始萌芽。杨柳夹带杏花开。娿娜鲜妍不自裁。絮落水中飞不起，烟迷岸上坐徘徊。斩杨植柏是生涯。列映楼台帝子家。万岁千秋垂古色，春风晓日绣云霞。
杨柳枝词四首·其一
作者：沈鍊
朝代：明

杨柳袅袅任风吹。心要欺风风不知。引得尘沙满堤岸，朝来压折柳条枝。
杨柳枝词四首·其一
作者：沈鍊
朝代：明
体裁：词

杨柳袅袅任风吹，心要欺风风不知。引得尘沙满堤岸，朝来压折柳条枝。
杨柳枝词四首·其三
作者：沈鍊
朝代：明

杨柳夹带杏花开。娿娜鲜妍不自裁。絮落水中飞不起，烟迷岸上坐徘徊。
杨柳枝词四首·其三
作者：沈鍊
朝代：明
体裁：词

杨柳夹带杏花开，娿娜鲜妍不自裁。絮落水中飞不起，烟迷岸上坐徘徊。
杨柳枝词四首·其二
作者：沈鍊
朝代：明

生憎杨柳性柔邪。才见东风舞未涯。土长根生何太易，豫章七岁始萌芽。
杨柳枝词四首·其二
作者：沈鍊
朝代：明
体裁：词

生憎杨柳性柔邪，才见东风舞未涯。土长根生何太易，豫章七岁始萌芽。
杨柳枝词四首·其四
作者：沈鍊
朝代：明

斩杨植柏是生涯。列映楼台帝子家。万岁千秋垂古色，春风晓日绣云霞。
杨柳枝词四首·其四
作者：沈鍊
朝代：明
体裁：词

斩杨植柏是生涯，列映楼台帝子家。万岁千秋垂古色，春风晓日绣云霞。
槐阴堂为沈开府赋
作者：沈鍊
朝代：明

幕府近西墉，双槐夹院丛。槛垂浮叶外，帘捲落花中。舞处犹笼月，歌边不碍风。一樽从共饮，能折九边冲。
次徐时亨赠行韵一首
作者：沈鍊
朝代：明

一杯春酒故情牵，江溆花枝照别筵。身上紫霄攀日月，语传黄鸟各风烟。柳条欲折韶光暮，雨脚初收霁色鲜。惭愧吴山相送远，不知归棹是何年。
步虚词二十三章
作者：沈鍊
朝代：明

青简鸟传来，金书花共开。悟真融碧落，探妙上瑶台。浮名念里尽，乐意静中回。玄漠明如电，沉深响若雷。春风行折柳，太极坐观梅。游戏三千界，悬知上圣才。曾上青天极，能驱白日轮。目中轻世界，足下蹴星辰。元气回千古，真风亘八垠。青牛披绿甲，白马滚红尘。待扫欃枪去，方知亿万春。瑶天回不极，杲日丽常悬。道器知宗本，心机会转旋。吸精蝉饮露，换骨鹤凌烟。空法声闻悟，金心色相宣。五神融五岳，三脉配三川。一入长生路，慈航理白筌。五福宗洪范，三灵会洛书。璿玑回气马，华盖转云车。法象臻玄理，神光合太虚。阳春生螮蝀，阴魄长蟾蜍。精卫知填海，奸雄会剥卢。星官垂剑术，按法早行诛。大言惊宇宙，小隐适山林。观世壶中静，知机象外深。洞文开万卷，绛岭历千寻。雄心沉白水，锐气炼黄金。谒圣玄宫里，寻仙苍木阴。未能挥宝剑，聊用抚瑶琴。浩浩虚无里，巍巍象帝先。玉台凌万丈，琪树历千年。已识龙车迈，还逢鹤驾翩。凌神游桂岭，当夕下芝田。啸月开书坐，乘云抱笛眠。欢情饶物外，本为世中怜。曾跨青霄鹤，来听碧树鸡。莲花从火发，桂叶与云齐。目旷乾坤小，身高日月低。壶中双凤隐，剑外六龙迷。药性因明启，丹功自敬跻。崆峒何用访，于此识端倪。忏悔从心起，修持自道生。七签书日展，六甲义时明。伏虎风常寂，降龙电自横。金箱图北岳，玉局运南征。造化壶中转，星辰掌上行。神仙无所语，一曲颂升平。道士鍊真文，天机隐白云。神兵朱火出，圣化玉泉分。铸鍊昆吾剑，驱驰太乙军。四蹄齐马队，两翼奋鹅群。灵气千秋震，威名万里闻。旄头星气薄，雉尾日华曛。秘法参玄妙，谁能献圣君。一法齐王化，千灵肃圣筵。庄严安宇宙，变化转山川。玄圃人间辟，神洲陆地旋。玉麟心出世，丹凤气冲天。药自玄中得，兵从象外传。足摩三岛窟，手拂五云鞭。八极游无碍，纵横狎水仙。道自心灵悟，机因物象生。玄风流日用，妙理在常行。神气超无极，精微合有情。玉藏山自润，珠在水还明。松子非难学，王乔本易成。何人寄丹诀，白日试飞升。非无金鼎诀，自少碧山游。韩生骑白鹿，老子跨青牛。余亦邀玄鹤，相将访十洲。遐哉寻玉洞，邈矣度丹丘。因笑陶贞白，何须不下楼。大圣摛言密，神仙立意高。明心神不变，知命意先豪。要领参麟角，精微入兔毛。三才披道奥，六籍悟真韬。世泰登金马，时危命宝刀。文章藏石室，不必著离骚。轩黄方好道，我本列仙才。每过蓬莱岛，曾上凌云台。非无远游意，自多尘世哀。眷风回玉管，夜月隐金罍。将军营细柳，宰相调盐梅。丹砂即经济，宝鼎谁能开。将门应学道，仙法自通兵。宝剑神灵授，真符虎豹行。仁风随后殿，浩气是先声。义动三光合，机深五岳倾。本心期济世，谁羡列侯名。神仙应治世，辅弼自须才。玉殿重门启，丹宫复道开。三花明户席，八桂隐樽罍。尧让夔龙入，轩聪后牧来。知人千载备，得一万方回。南极星光见，遥知接上台。九州通水府，八宝丽金华。洞门飞紫气，此是上仙家。济世皆真诀，安民即道葩。琴书消日月，衣带结烟霞。萧史堪乘凤，张骞久泛槎。年年餐玉粒，几日发三花。龙驭皆英杰，麟骖即大贤。访丹先得道，问药可成仙。敬士开云馆，迎宾敞日筵。二桃非秘术，五鼎是长年。元圣宁无德，垂情渭水边。神藻生常识，玄机即迩言。听聪通四耳，悬解彻三门。画璧图仙史，彤箫折道论。真风平地起，妙理匹夫存。野鸽犹传法，游鱼亦讯諠。音从万象起，观世得心源。上界非无事，中天亦有人。一元通大象，万品不离尘。驭世多龙女，璇玑并斗身。法华开玉树，心镜转金轮。何用求方外，惟须念玉真。谁诵洞灵文，朱篇绿字芬。龙蛇象外隐，科斗画中分。苍颉精研得，轩辕睿思闻。杀机天地发，祗用建人群。玄化垂真诀，仙机在席端。至人心洞达，妙道日盘桓。应世神无碍，调身理自安。冲虚神气守，澹荡百灵欢。变处风云起，开来宇宙宽。凌霄持一剑，谁为辟邪难。真人怡寝息，灏气日流行。万方心不挂，一贯理真明。宇宙机偏合，烟霞梦不惊。道摩疴自去，服食骨先轻。宝鼎风烟正，金壶滴漏清。华山曾羽化，留得五龙名。
步虚词二十三章·其一
作者：沈鍊
朝代：明

青简鸟传来，金书花共开。悟真融碧落，探妙上瑶台。浮名念里尽，乐意静中回。玄漠明如电，沉深响若雷。春风行折柳，太极坐观梅。游戏三千界，悬知上圣才。
步虚词二十三章·其七
作者：沈鍊
朝代：明

曾跨青霄鹤，来听碧树鸡。莲花从火发，桂叶与云齐。目旷乾坤小，身高日月低。壶中双凤隐，剑外六龙迷。药性因明启，丹功自敬跻。崆峒何用访，于此识端倪。
步虚词二十三章·其三
作者：沈鍊
朝代：明

瑶天回不极，杲日丽常悬。道器知宗本，心机会转旋。吸精蝉饮露，换骨鹤凌烟。空法声闻悟，金心色相宣。五神融五岳，三脉配三川。一入长生路，慈航理白筌。
步虚词二十三章·其九
作者：沈鍊
朝代：明

道士鍊真文，天机隐白云。神兵朱火出，圣化玉泉分。铸鍊昆吾剑，驱驰太乙军。四蹄齐马队，两翼奋鹅群。灵气千秋震，威名万里闻。旄头星气薄，雉尾日华曛。秘法参玄妙，谁能献圣君。
步虚词二十三章·其二
作者：沈鍊
朝代：明

曾上青天极，能驱白日轮。目中轻世界，足下蹴星辰。元气回千古，真风亘八垠。青牛披绿甲，白马滚红尘。待扫欃枪去，方知亿万春。
步虚词二十三章·其二十
作者：沈鍊
朝代：明

上界非无事，中天亦有人。一元通大象，万品不离尘。驭世多龙女，璇玑并斗身。法华开玉树，心镜转金轮。何用求方外，惟须念玉真。
步虚词二十三章·其二十一
作者：沈鍊
朝代：明

谁诵洞灵文，朱篇绿字芬。龙蛇象外隐，科斗画中分。苍颉精研得，轩辕睿思闻。杀机天地发，祗用建人群。
步虚词二十三章·其二十三
作者：沈鍊
朝代：明

真人怡寝息，灏气日流行。万方心不挂，一贯理真明。宇宙机偏合，烟霞梦不惊。道摩疴自去，服食骨先轻。宝鼎风烟正，金壶滴漏清。华山曾羽化，留得五龙名。
步虚词二十三章·其二十二
作者：沈鍊
朝代：明

玄化垂真诀，仙机在席端。至人心洞达，妙道日盘桓。应世神无碍，调身理自安。冲虚神气守，澹荡百灵欢。变处风云起，开来宇宙宽。凌霄持一剑，谁为辟邪难。
步虚词二十三章·其五
作者：沈鍊
朝代：明

大言惊宇宙，小隐适山林。观世壶中静，知机象外深。洞文开万卷，绛岭历千寻。雄心沉白水，锐气炼黄金。谒圣玄宫里，寻仙苍木阴。未能挥宝剑，聊用抚瑶琴。
步虚词二十三章·其八
作者：沈鍊
朝代：明

忏悔从心起，修持自道生。七签书日展，六甲义时明。伏虎风常寂，降龙电自横。金箱图北岳，玉局运南征。造化壶中转，星辰掌上行。神仙无所语，一曲颂升平。
步虚词二十三章·其六
作者：沈鍊
朝代：明

浩浩虚无里，巍巍象帝先。玉台凌万丈，琪树历千年。已识龙车迈，还逢鹤驾翩。凌神游桂岭，当夕下芝田。啸月开书坐，乘云抱笛眠。欢情饶物外，本为世中怜。
步虚词二十三章·其十
作者：沈鍊
朝代：明

一法齐王化，千灵肃圣筵。庄严安宇宙，变化转山川。玄圃人间辟，神洲陆地旋。玉麟心出世，丹凤气冲天。药自玄中得，兵从象外传。足摩三岛窟，手拂五云鞭。八极游无碍，纵横狎水仙。
步虚词二十三章·其十一
作者：沈鍊
朝代：明

道自心灵悟，机因物象生。玄风流日用，妙理在常行。神气超无极，精微合有情。玉藏山自润，珠在水还明。松子非难学，王乔本易成。何人寄丹诀，白日试飞升。
步虚词二十三章·其十七
作者：沈鍊
朝代：明

九州通水府，八宝丽金华。洞门飞紫气，此是上仙家。济世皆真诀，安民即道葩。琴书消日月，衣带结烟霞。萧史堪乘凤，张骞久泛槎。年年餐玉粒，几日发三花。
步虚词二十三章·其十三
作者：沈鍊
朝代：明

大圣摛言密，神仙立意高。明心神不变，知命意先豪。要领参麟角，精微入兔毛。三才披道奥，六籍悟真韬。世泰登金马，时危命宝刀。文章藏石室，不必著离骚。
步虚词二十三章·其十九
作者：沈鍊
朝代：明

神藻生常识，玄机即迩言。听聪通四耳，悬解彻三门。画璧图仙史，彤箫折道论。真风平地起，妙理匹夫存。野鸽犹传法，游鱼亦讯諠。音从万象起，观世得心源。
步虚词二十三章·其十二
作者：沈鍊
朝代：明

非无金鼎诀，自少碧山游。韩生骑白鹿，老子跨青牛。余亦邀玄鹤，相将访十洲。遐哉寻玉洞，邈矣度丹丘。因笑陶贞白，何须不下楼。
步虚词二十三章·其十五
作者：沈鍊
朝代：明

将门应学道，仙法自通兵。宝剑神灵授，真符虎豹行。仁风随后殿，浩气是先声。义动三光合，机深五岳倾。本心期济世，谁羡列侯名。
步虚词二十三章·其十八
作者：沈鍊
朝代：明

龙驭皆英杰，麟骖即大贤。访丹先得道，问药可成仙。敬士开云馆，迎宾敞日筵。二桃非秘术，五鼎是长年。元圣宁无德，垂情渭水边。
步虚词二十三章·其十六
作者：沈鍊
朝代：明

神仙应治世，辅弼自须才。玉殿重门启，丹宫复道开。三花明户席，八桂隐樽罍。尧让夔龙入，轩聪后牧来。知人千载备，得一万方回。南极星光见，遥知接上台。
步虚词二十三章·其十四
作者：沈鍊
朝代：明

轩黄方好道，我本列仙才。每过蓬莱岛，曾上凌云台。非无远游意，自多尘世哀。眷风回玉管，夜月隐金罍。将军营细柳，宰相调盐梅。丹砂即经济，宝鼎谁能开。
步虚词二十三章·其四
作者：沈鍊
朝代：明

五福宗洪范，三灵会洛书。璿玑回气马，华盖转云车。法象臻玄理，神光合太虚。阳春生螮蝀，阴魄长蟾蜍。精卫知填海，奸雄会剥卢。星官垂剑术，按法早行诛。
江南曲二首
作者：沈鍊
朝代：明

江南好风物，犹似旧时不。春云回塞雁，不带汉川流。一去数千里，讵知行远近。道上有征人，怕问江南信。
江南曲二首·其一
作者：沈鍊
朝代：明

江南好风物，犹似旧时不。春云回塞雁，不带汉川流。
江南曲二首·其二
作者：沈鍊
朝代：明

一去数千里，讵知行远近。道上有征人，怕问江南信。
沈玄斋赠剑以诗酬之
作者：沈鍊
朝代：明

宝剑相持赠，关河意气多。题书悬日月，开匣隐星河。学武心先壮，谈边色未和。因君奉韬略，扬臂愿麾戈。
济北甄文学有䧺才自题名号数十为书问余余定以一鹤归之因作一鹤吟二首
作者：沈鍊
朝代：明

山河百道拥亭台，独对仙禽夜举杯。解说繁音崇缥缈，不如清影共徘徊。调鹤鸣琴意出群，此身长自伴孤云。若非骑马咸阳道，那遣华亭唳不闻。
济北甄文学有雄才自题名号数十为书问余余定以一鹤归之因作一鹤吟二首·其一
作者：沈鍊
朝代：明
体裁：七言绝句

山河百道拥亭台，独对仙禽夜举杯。解说繁音崇缥缈，不如清影共徘徊。
济北甄文学有雄才自题名号数十为书问余余定以一鹤归之因作一鹤吟二首·其二
作者：沈鍊
朝代：明
体裁：七言绝句

调鹤鸣琴意出群，此身长自伴孤云。若非骑马咸阳道，那遣华亭唳不闻。
淮阴
作者：沈鍊
朝代：明

哀饥曾进沙边饭，伏跨还输市上豪。举足重轻因恋汉，区区荣辱等秋毫。
渡江
作者：沈鍊
朝代：明

江上春风暖复轻，春云淡淡碧波平。海门日涌蛟龙动，城上山连剑戟明。飞鹭巧迎帆影疾，鸣鼍遥答棹歌清。中流独有中原志，莫遣勋名愧祖生。一卧江东已十年，重听笳鼓泛楼船。春潮声细江流稳，夜雨痕多柳色鲜。佛寺午钟惊鹤起，神州远岫见龙缠。䧺图王气俱堪赋，酾酒临风思渺然。
渡江·其一
作者：沈鍊
朝代：明

江上春风暖复轻，春云淡淡碧波平。海门日涌蛟龙动，城上山连剑戟明。飞鹭巧迎帆影疾，鸣鼍遥答棹歌清。中流独有中原志，莫遣勋名愧祖生。
渡江·其二
作者：沈鍊
朝代：明

一卧江东已十年，重听笳鼓泛楼船。春潮声细江流稳，夜雨痕多柳色鲜。佛寺午钟惊鹤起，神州远岫见龙缠。䧺图王气俱堪赋，酾酒临风思渺然。
渡江·其二
作者：沈鍊
朝代：明
体裁：七言律诗

一卧江东已十年，重听笳鼓泛楼船。春潮声细江流稳，夜雨痕多柳色鲜。佛寺午钟惊鹤起，神州远岫见龙缠。雄图王气俱堪赋，酾酒临风思渺然。
游五泄山五首
作者：沈鍊
朝代：明

流泉五道吐奇芬，秀色遥怜少室云。名境未能逢一赏，何须夜夜隐星文。七十二峰云外重，削成片片似芙蓉。山灵自爱多标格，容与青山碧汉中。岩明岛秀并回芳，何羡天台有石梁。神气自多怀蕴结，白云悠处发辉光。岩壑盘旋万仞馀，金楼玉户并仙居。不教俗士回尘驾，祇借高人著道书。珍木千章与世殊，瑶花一半近精庐。方今金马多才隽，好向名山结隐居。
游五泄山五首·其一
作者：沈鍊
朝代：明

流泉五道吐奇芬，秀色遥怜少室云。名境未能逢一赏，何须夜夜隐星文。
游五泄山五首·其三
作者：沈鍊
朝代：明

岩明岛秀并回芳，何羡天台有石梁。神气自多怀蕴结，白云悠处发辉光。
游五泄山五首·其二
作者：沈鍊
朝代：明

七十二峰云外重，削成片片似芙蓉。山灵自爱多标格，容与青山碧汉中。
游五泄山五首·其五
作者：沈鍊
朝代：明

珍木千章与世殊，瑶花一半近精庐。方今金马多才隽，好向名山结隐居。
游五泄山五首·其四
作者：沈鍊
朝代：明

岩壑盘旋万仞馀，金楼玉户并仙居。不教俗士回尘驾，祇借高人著道书。
游仙诗
作者：沈鍊
朝代：明

旷世栖灵岳，希心蹑大罗。手中元气合，足下白云多。洞口留丹色，岩深隐薜萝。犹闻尘世上，金鼓杂铙歌。好生明帝德，兼济是丹心。辟恶悬轩镜，调风鼓舜琴。皇天憎白发，大地足黄金。圣智参玄化，精研万古深。玉液生真宰，金丹本缉熙。圣人悲独往，大化有真知。宝剑龙双合，瑶琴凤九仪。高台延绮烛，恒恐朔风吹。时哉圣所宝，气化错毫釐。真诀乾坤应，阴符日月随。壶中元化转，鼎上八风吹。惟有修真客，精诚永不移。采薇西山客，即是紫芝仙。观世心不忍，入山身自然。大还周八极，小隐亦千年。谁云饥饿死，本以薄闳颠。巍巍秋梁子，灵气在人间。混世安金鼎，和光驻玉颜。凤骖谁与并，龙驾讵能攀。拟落周唐际，真能炼九还。延生非宝鼎，济世是金仙。炼就壶中药，遨游物外天。一身通宇宙，万化合人烟。区区龟鹤算，何足羡长年。宝剑神仙制，寰中灏气多。双飞齐日月，一意斩妖魔。国纪乾坤正，军威将士和。从来太阿出，瀚海湛无波。领得真灵诀，刚风扫世氛。严威凌万仞，正气肃三军。有道威时凤，无心出岫云。中虚纯一德，渺渺似离群。明自虚无谷，光生笃实天。壶中悬大象，镜外丽长川。尧舜非无术，伊周即是仙。雍熙调玉烛，和气正芊妍。
游仙诗·其一
作者：沈鍊
朝代：明

旷世栖灵岳，希心蹑大罗。手中元气合，足下白云多。洞口留丹色，岩深隐薜萝。犹闻尘世上，金鼓杂铙歌。
游仙诗·其七
作者：沈鍊
朝代：明

延生非宝鼎，济世是金仙。炼就壶中药，遨游物外天。一身通宇宙，万化合人烟。区区龟鹤算，何足羡长年。
游仙诗·其三
作者：沈鍊
朝代：明

玉液生真宰，金丹本缉熙。圣人悲独往，大化有真知。宝剑龙双合，瑶琴凤九仪。高台延绮烛，恒恐朔风吹。
游仙诗·其九
作者：沈鍊
朝代：明

领得真灵诀，刚风扫世氛。严威凌万仞，正气肃三军。有道威时凤，无心出岫云。中虚纯一德，渺渺似离群。
游仙诗·其二
作者：沈鍊
朝代：明

好生明帝德，兼济是丹心。辟恶悬轩镜，调风鼓舜琴。皇天憎白发，大地足黄金。圣智参玄化，精研万古深。
游仙诗·其五
作者：沈鍊
朝代：明

采薇西山客，即是紫芝仙。观世心不忍，入山身自然。大还周八极，小隐亦千年。谁云饥饿死，本以薄闳颠。
游仙诗·其八
作者：沈鍊
朝代：明

宝剑神仙制，寰中灏气多。双飞齐日月，一意斩妖魔。国纪乾坤正，军威将士和。从来太阿出，瀚海湛无波。
游仙诗·其六
作者：沈鍊
朝代：明

巍巍秋梁子，灵气在人间。混世安金鼎，和光驻玉颜。凤骖谁与并，龙驾讵能攀。拟落周唐际，真能炼九还。
游仙诗·其十
作者：沈鍊
朝代：明

明自虚无谷，光生笃实天。壶中悬大象，镜外丽长川。尧舜非无术，伊周即是仙。雍熙调玉烛，和气正芊妍。
游仙诗·其四
作者：沈鍊
朝代：明

时哉圣所宝，气化错毫釐。真诀乾坤应，阴符日月随。壶中元化转，鼎上八风吹。惟有修真客，精诚永不移。
游仙诗三首
作者：沈鍊
朝代：明

乾坤真鼎气，日月自炉锤。一得调元手，千秋正气绥。褊心亏旷达，小智骋雕追。谁识真仙道，天然理自随。刚风千劫际，妙法九华筵。道外应无地，心中自有天。玉笙吹引鹤，朱果弄调猿。驾驭英䧺毕，骖鸾礼上玄。上仙传宝诀，经世即长生。寿域开黄道，慈云丽赤城。琴中调造化，奕里运神兵。功行三千满，应知颂太平。
游仙诗三首·其一
作者：沈鍊
朝代：明

乾坤真鼎气，日月自炉锤。一得调元手，千秋正气绥。褊心亏旷达，小智骋雕追。谁识真仙道，天然理自随。
游仙诗三首·其三
作者：沈鍊
朝代：明

上仙传宝诀，经世即长生。寿域开黄道，慈云丽赤城。琴中调造化，奕里运神兵。功行三千满，应知颂太平。
游仙诗三首·其二
作者：沈鍊
朝代：明

刚风千劫际，妙法九华筵。道外应无地，心中自有天。玉笙吹引鹤，朱果弄调猿。驾驭英䧺毕，骖鸾礼上玄。
游仙诗三首·其二
作者：沈鍊
朝代：明
体裁：五言律诗

刚风千劫际，妙法九华筵。道外应无地，心中自有天。玉笙吹引鹤，朱果弄调猿。驾驭英雄毕，骖鸾礼上玄。
游子吟
作者：沈鍊
朝代：明

堂上老亲垂白发，天涯游子泪斑衣。何人解道山河险，梦里犹能夜夜归。
游岩屋
作者：沈鍊
朝代：明

烟霞洞口听樵歌，欲待青春长薜萝。借问长安朱紫客，一生车马几回过。
游洞壑山庄
作者：沈鍊
朝代：明

几处山川近世中，向来车马不曾通。今宵揽辔烟霞里，何异神仙驭玉龙。
游金河寺赋此二首
作者：沈鍊
朝代：明

？嵂名山洞壑开，千年杖屦我重来。旧栽松柏今何处，曾跨鸾凰去不回。涧底流泉鸣玉磬，峰头落蕊结香台。为怜寰海多尘土，欲访岩阿济世才。山人学道隐名山，来往盘陀水石间。拄杖风尘随地起，讲堂香气共云閒。钵罗树老花仍在，洞府仙游鹤正还。应炼丹砂飞九鼎，药成不为驻朱颜。
游金河寺赋此二首·其一
作者：沈鍊
朝代：明

？嵂名山洞壑开，千年杖屦我重来。旧栽松柏今何处，曾跨鸾凰去不回。涧底流泉鸣玉磬，峰头落蕊结香台。为怜寰海多尘土，欲访岩阿济世才。
游金河寺赋此二首·其一
作者：沈鍊
朝代：明
体裁：七言律诗

�嵂名山洞壑开，千年杖屦我重来。旧栽松柏今何处，曾跨鸾凰去不回。涧底流泉鸣玉磬，峰头落蕊结香台。为怜寰海多尘土，欲访岩阿济世才。
游金河寺赋此二首·其二
作者：沈鍊
朝代：明

山人学道隐名山，来往盘陀水石间。拄杖风尘随地起，讲堂香气共云閒。钵罗树老花仍在，洞府仙游鹤正还。应炼丹砂飞九鼎，药成不为驻朱颜。
漫兴
作者：沈鍊
朝代：明

学道自将周孔拟，题诗未许孟高齐。云装羽服桃林下，风落纶巾杏坞西。
漫兴三首
作者：沈鍊
朝代：明

雪叶霜花二月天，春风知不到三边。寒威直射重裘里，白发征人未拆绵。彗星夜见卜何祥，宝剑磨成杂耿光。不分匈奴长犯塞，誓心擒灭左贤王。丹心恋主岁华惊，镜里飘飖白发生。谁为画成忧国恨，关西一片月长明。
漫兴三首·其一
作者：沈鍊
朝代：明

雪叶霜花二月天，春风知不到三边。寒威直射重裘里，白发征人未拆绵。
漫兴三首·其三
作者：沈鍊
朝代：明

丹心恋主岁华惊，镜里飘飖白发生。谁为画成忧国恨，关西一片月长明。
漫兴三首·其二
作者：沈鍊
朝代：明

彗星夜见卜何祥，宝剑磨成杂耿光。不分匈奴长犯塞，誓心擒灭左贤王。
潞河作和张司丞二首
作者：沈鍊
朝代：明

近阙山河丽，乘春景物明。中流波作锦，夹岸柳如城。云动飞帆影，风回杂鼓声。况逢张博望，何异泛槎行。玉珂知不并，兰棹幸同游。听莺堤畔树，送雁驿边楼。歌外风轻度，杯中月暗浮。徒知行役久，无复越乡忧。
潞河作和张司丞二首·其一
作者：沈鍊
朝代：明

近阙山河丽，乘春景物明。中流波作锦，夹岸柳如城。云动飞帆影，风回杂鼓声。况逢张博望，何异泛槎行。
潞河作和张司丞二首·其二
作者：沈鍊
朝代：明

玉珂知不并，兰棹幸同游。听莺堤畔树，送雁驿边楼。歌外风轻度，杯中月暗浮。徒知行役久，无复越乡忧。
火燃曲
作者：沈鍊
朝代：明

火光煌煌从中起，烟尘直达重营里。班超奋臂鄯善愁，谁令定远不封侯。
王先生抱道林壑别号养浩一日出卷命余赋之
作者：沈鍊
朝代：明

白首林中客，青山物外居。无忧仍进酒，多静只观书。枕石眠山气，餐霞饱太虚。浩然忘老去，宇宙复焉如。
班婕妤
作者：沈鍊
朝代：明

莫以容颜丽，偏忘明主恩。当年不召幸，辛苦在长门。
白马篇
作者：沈鍊
朝代：明

白马青丝辔，宝刀束马头。朱衣锦绣裾，意气若云浮。经过斗鸡陌，出入凌云楼。跨马意何如，男儿旧学书。闻说君臣义，仗节欲征诛。虎豹蹲九关，豺狼参两隅。生民何扰扰，诸将复籧籧。东方水流血，西土还报捷。匡世缺雄才，欺君有心诀。马首奋如龙，喷沫立奇功。马蹄轻似鸟，八面振威风。人马两相宜，何如八骏驰。行空九万里，跃马定边陲。
示襄衮二儿
作者：沈鍊
朝代：明

吾生当国难，两疏谪边关。思亲太行道，忆主敬亭山。风急吹玄鬓，时危损玉颜。尔曹俱努力，戈戟正珊珊。
秋兴四首
作者：沈鍊
朝代：明

秋风旷荡泛洪波，客子悠悠思苦多。乡国别时饶景物，帝阍隔处是关河。中原王气占牛斗，绝塞烟尘数橐驼。忧世向来曾涕泪，临流谁复更滂沱。八月西风商吕开，玉关流调切徘徊。怀乡万里悬明月，去国三秋怨落梅。铁马金戈南北竞，珠帘绣闼禁庭回。石潭芳藻垂纶处，应有沉沦济世才。秋高日见雁南飞，草色犹青宛马肥。朝士几时称北伐，羁人且勿念东归。虎狼得意偏穿径，狐兔成群正合围。金马玉堂多意气，白头还是拥朱衣。荒城莽莽近边陲，道上风尘羽檄迟。沙塞自悬千里镇，汉庭谁赋四愁诗。关心老马嫌秋早，送目征鸿讶梦迟。宇宙漫漫堪一笑，缨冠束带欲何为。
秋兴四首·其一
作者：沈鍊
朝代：明

秋风旷荡泛洪波，客子悠悠思苦多。乡国别时饶景物，帝阍隔处是关河。中原王气占牛斗，绝塞烟尘数橐驼。忧世向来曾涕泪，临流谁复更滂沱。
秋兴四首·其三
作者：沈鍊
朝代：明

秋高日见雁南飞，草色犹青宛马肥。朝士几时称北伐，羁人且勿念东归。虎狼得意偏穿径，狐兔成群正合围。金马玉堂多意气，白头还是拥朱衣。
秋兴四首·其二
作者：沈鍊
朝代：明

八月西风商吕开，玉关流调切徘徊。怀乡万里悬明月，去国三秋怨落梅。铁马金戈南北竞，珠帘绣闼禁庭回。石潭芳藻垂纶处，应有沉沦济世才。
秋兴四首·其四
作者：沈鍊
朝代：明

荒城莽莽近边陲，道上风尘羽檄迟。沙塞自悬千里镇，汉庭谁赋四愁诗。关心老马嫌秋早，送目征鸿讶梦迟。宇宙漫漫堪一笑，缨冠束带欲何为。
秋夜感怀
作者：沈鍊
朝代：明

飒飒西风日夜吹，将军出塞又空回。不知白骨堆沙岸，犹自红妆送酒杯。诸葛已无筹笔驿，李陵偏筑望乡台。悲歌莫厌伤心曲，不是忠臣定不哀。
秋怀
作者：沈鍊
朝代：明

八宝山前精舍开，石床泉磴翠微隈。炼丹自穴烟霞洞，把卷常登草树台。数梦攀天珠阙近，暂歌出塞紫云回。承明三疏心偏忆，空有皇都白雁来。
秋怀
作者：沈鍊
朝代：明

风雨摇秋湿不开，纷林残叶逐人来。寒云作阵江关暝，粉堞遥传鼓角哀。直北朱旗真下泪，淮阴冰色未登台。玉堂金阁双龙管，乱落梅花正举杯。
端午诸同志集草堂得丝字
作者：沈鍊
朝代：明

帝里风光丽，相逢属令时。地除三径僻，人比八龙奇。蒲叶分倾酒，榴花对赋诗。秖应刻华烛，何用续朱丝。
答朱允中
作者：沈鍊
朝代：明

塞上何人为寄书，迁臣一往隔年馀。中原不是无台谏，故国犹闻有敝庐。剩水残山偏入梦，回风积雪苦难居。白头自爱长沙谪，及问苍生意转纡。
答陈鸣野社友
作者：沈鍊
朝代：明

十年赤县频为吏，一疏中朝便落官。劳寄音书知梦在，细筹世路念归难。马蹄最识边沙苦，雁影犹惊塞月寒。词客幸能怜旅况，玉门应为赋生还。
简友人病起
作者：沈鍊
朝代：明

忆昨藤床抱病幽，短篱萧瑟不胜愁。复怜云树留青眼，不恨江山对白头。新制道衣仍侣伴，旧盟耶水有孤舟。更增药饵开藜杖，春日春风恣远游。
简弟子京
作者：沈鍊
朝代：明

北征冬尽下扬州，积雪疏花散石楼。此日飘零遥忆汝，长江浩荡不胜愁。仓皇乡土殊相慰，潦倒风尘总未休。安得万山深隐处，披云倚壑共冥搜。
简莫仪曹中江
作者：沈鍊
朝代：明

云间才子似君稀，文赋题成胜陆机。海内著书传姓字，朝端珥笔让光辉。苦吟坐榻频辞客，多病趋朝只念归。还过敝庐成一醉，不随流骑绕朱扉。
箜篌引
作者：沈鍊
朝代：明

公乎公乎听我言，河流汹涌波澜翻。敛身收足莫西渡，渡河而死谁烦冤。河流何太浊，发源高山边。山崩川竭等閒事，渡河死者真狂颠。
结客少年场
作者：沈鍊
朝代：明

寄身燕赵间，服食驻朱颜。琴书室中满，车马门外还。送客复迎客，投壶兼对奕。饮酒不论觥，看山来着屐。葛巾文六角，珠履云五色。论道洽伊周，谈兵耻韩白。门下客三千，一朝去冲敌。
臧烈妇诗
作者：沈鍊
朝代：明

白杨当陇间，落叶萎以黄。君子弭高盖，中道多徬徨。自悲妾命薄，不如凤与凰。双栖不及年，飘摇独先翔。君命若秋露，不能晞初阳。妾命非春华，安得随风扬。腃怀连理木，并蒂在高冈。但愿同心死，不愿异域芳。纵妾爱贱躯，为谁饰容妆。及时整衣带，临逝结鸣珰。慷慨就泉路，从容辞曲房。身将蔓草萎，名与兰蕙香。光明烛八埏，日月为披攘。
自君之出矣
作者：沈鍊
朝代：明

自君之出矣，不复理容妆。思君如宝镜，耿耿照空房。自君之出矣，蟾光几盈缺。思君若连环，绵绵不可绝。自君之出矣，车马无回声。思君若春草，除去复还生。
莫中江仪曹见过
作者：沈鍊
朝代：明

懒性妨冠盖，君来更作欢。声名堪比凤，意气重过兰。山水朱弦里，风云綵笔端。还因竹林赏，一遣酒杯宽。
莫割平人首
作者：沈鍊
朝代：明

边尘浩浩风吹急，塞上迁臣长泪滴。毛头星明太白高，朝来又报羌兵入。羌兵入来犹云可，汉兵杀人愁杀我。借问官军羞不羞，口里誇功心里忧。魂惊魄惧梦像恶，只为贪心强割头。曾不见荆轲义借于期首，犹死秦廷血迸流。
蒲厓篇赠叶上舍
作者：沈鍊
朝代：明

本是青云客，言依绿水边。玉堂何用早，蒲渚且悠然。雨叶流书草，烟花泊钓船。栖迟意不浅，勋业待施鞭。
谒楚王祠
作者：沈鍊
朝代：明

祠庙苍苍古水滨，英魂犹忆旧宫春。江山万里非无楚，城阙千年别有秦。战罢秖令身伏剑，歌残空自泪沾巾。不知夹垒多豪士，本是将军帐下人。
谢山人吴比部重集草堂得青字
作者：沈鍊
朝代：明

节序惊余老，壶樽对客醒。鬓看今岁白，眼向几人青。乐饮非河朔，悲歌是小星。扬䧺草玄处，何日燕然铭。
谢山人吴比部重集草堂得青字
作者：沈鍊
朝代：明
体裁：五言律诗

节序惊余老，壶樽对客醒。鬓看今岁白，眼向几人青。乐饮非河朔，悲歌是小星。扬雄草玄处，何日燕然铭。
贺岑山人新居
作者：沈鍊
朝代：明

匡阜山居卜筑新，石楼云馆抱阳春。南州物色逢徐孺，谷口桃花对子真。驭气乘风元得驾，挥金吐玉底言贫。蜀都幸有扬雄赋，即遣朱车并日轮。
赋得周公握发图寄张明府
作者：沈鍊
朝代：明

辛苦中丞镇五戎，建旄传节日倥偬。身骑白马先诸将，手疏丹书达圣聪。坐对桑乾惟饮水，行吟紫塞自调弓。清宵耿耿周公梦，勋业知存握发中。
赋得林中啼鸟
作者：沈鍊
朝代：明

幽鸟园林迥，飞鸣本自珍。天机枝上晓，风韵叶边春。日暖和千弄，霜凄切一嚬。感时啼不歇，应有解言人。
赋得柳亭篇赠叶内翰
作者：沈鍊
朝代：明

柏梁侍臣花满缨，却向烟霞怀柳亭。应怜宫苑千年树，讵念江湖万里萍。朝回骝马知曾系，春入黄鹂许纵听。何惧綵毫无献纳，永瞻日月耀光灵。
赋得梦中携宝剑
作者：沈鍊
朝代：明

烈士壮心惊，将过铁勒城。恩从愁里结，勇向梦中生。神物千年隐，奇文七字成。匈奴犹未灭，持此欲横行。
赋得澹泉篇赠顾院使
作者：沈鍊
朝代：明

本为金马客，却赏竹林泉。共说甘如醴，谁知淡是玄。洗心悬浩荡，漱齿啮云烟。世味余方苦，逢君意洒然。
赋得濯足万里流赠谢宪伯
作者：沈鍊
朝代：明

长江淼淼接银河，仙客乘秋濯素波。回首风烟如梦里，只教明月照渔蓑。
赋得著论准过秦作赋拟子虚
作者：沈鍊
朝代：明

芸阁临芳苑，韶光属令辰。三馀珍日月，七略谢风尘。鸿藻能齐汉，䧺词解屈秦。含毫方子夜，流曜在千春。
赋得著论准过秦作赋拟子虚
作者：沈鍊
朝代：明
体裁：五言律诗

芸阁临芳苑，韶光属令辰。三馀珍日月，七略谢风尘。鸿藻能齐汉，雄词解屈秦。含毫方子夜，流曜在千春。
赋得驾驭必英雄
作者：沈鍊
朝代：明

汉高神武沛中兴，大沛风云欲上蒸。剑发赤精萧相举，书留黄石子房升。
赋边诗
作者：沈鍊
朝代：明

九边烽火四方闻，臣子忧劳为国分。民部岁赍供战士，敕书时下励将军。莫将和议为筹策，但以忠诚谕檄文。廊庙吁谟心一定，折鞭堪逐虎狼群。
赠傅应台中丞自江右移镇关中二首
作者：沈鍊
朝代：明

中丞仗钺在荆扬，重遣朱旗指朔方。人望乖厓长守蜀，帝知充国锐凌羌。先声震叠凋鼙鼓，胜气飘摇入太常。敬以一杯持远饯，会逢多士给壶浆。秦中花鸟旧来那，比岁春风半入河。陛下宵衣西顾切，诸军卧甲北征多。应知赤舄能分陜，不待楼船已伏波。慎勿轻驰太原卒，边人久唱陇西歌。
赠傅应台中丞自江右移镇关中二首·其一
作者：沈鍊
朝代：明

中丞仗钺在荆扬，重遣朱旗指朔方。人望乖厓长守蜀，帝知充国锐凌羌。先声震叠凋鼙鼓，胜气飘摇入太常。敬以一杯持远饯，会逢多士给壶浆。
赠傅应台中丞自江右移镇关中二首·其二
作者：沈鍊
朝代：明

秦中花鸟旧来那，比岁春风半入河。陛下宵衣西顾切，诸军卧甲北征多。应知赤舄能分陜，不待楼船已伏波。慎勿轻驰太原卒，边人久唱陇西歌。
赠冯子哲五十
作者：沈鍊
朝代：明

仙客看花五十春，玳筵星发燕佳辰。玉杯斟酌长生酒，锦席昭回上德珍。舞近南山同献寿，歌随夜月总娱宾。愿君手植千章柏，记取年年祝颂新。
赠刘都宪
作者：沈鍊
朝代：明

大夫持节按元戎，千里山河在掌中。心似旌悬劳众庶，身如罄折揽英䧺。戟门夜绝黄金客，甲队秋高白马功。拟断天骄窥汉北，时将书疏达天聪。
赠刘都宪
作者：沈鍊
朝代：明
体裁：七言律诗

大夫持节按元戎，千里山河在掌中。心似旌悬劳众庶，身如罄折揽英雄。戟门夜绝黄金客，甲队秋高白马功。拟断天骄窥汉北，时将书疏达天聪。
赠吴仕贤
作者：沈鍊
朝代：明

本为珠履客，聊寄玉壶仙。经济悬龙剑，雄豪跃马鞭。题诗五綵笔，写恨七条弦。边塞多风谊，因逢吴仕贤。
赠张玉亭刑曹
作者：沈鍊
朝代：明

闻道张平子，閒居赋四愁。行吟过郎署，坐啸在皇州。水石分亭榭，烟霞入佩钩。还寻高咏士，骑马共行游。
赠望洋刘子
作者：沈鍊
朝代：明

日下刘公干，文成五色霞。纵游春苑马，沉醉夜阑花。宝剑光频发，瑶琴意独赊。时闻边骑动，往往泣悲笳。
赠李宝山将军
作者：沈鍊
朝代：明

将军休剑甲，日燕宝山居。月散千林绮，泉流万壑珠。香云迷武骑，花露滴军书。乘秋还校猎，非是乐樵渔。
赠李将军
作者：沈鍊
朝代：明

当年海上扬尘日，独有将军剑戟驰。刁斗只令诸校集，羽书不使侍臣知。时将落叶供书草，自遣飞花入酒卮。勋业定知长剑在，徒嗟李广未逢时。
赠柳文学
作者：沈鍊
朝代：明

只今并棹访庭闱，秋日扬鞭达帝畿。遥知早佩黄金印，终然不脱芰荷衣。若为楚曲凌辰发，犹抱音尘向明月。人言窈窕非玉凫，公自徘徊结罗袜。嗟余亦作燕山游，怀公意气如清秋。狂歌未足为公赠，貌出芦花江上愁。遥忆春风数千里，祇啜江亭一杯水。山阴父老溪畔来，未见使君清若此。
赠柳文学·其一
作者：沈鍊
朝代：明

只今并棹访庭闱，秋日扬鞭达帝畿。遥知早佩黄金印，终然不脱芰荷衣。
赠柳文学·其三
作者：沈鍊
朝代：明

嗟余亦作燕山游，怀公意气如清秋。狂歌未足为公赠，貌出芦花江上愁。
赠柳文学·其二
作者：沈鍊
朝代：明

若为楚曲凌辰发，犹抱音尘向明月。人言窈窕非玉凫，公自徘徊结罗袜。
赠柳文学·其四
作者：沈鍊
朝代：明

遥忆春风数千里，祇啜江亭一杯水。山阴父老溪畔来，未见使君清若此。
赠柳文学新居
作者：沈鍊
朝代：明

卜筑新城大道边，楼居何必让神仙。知君綵笔充廷宇，莫学杨䧺只草玄。
赠柳文学新居
作者：沈鍊
朝代：明
体裁：七言绝句

卜筑新城大道边，楼居何必让神仙。知君綵笔充廷宇，莫学杨雄只草玄。
赠王侍郎乃兄七十寿篇
作者：沈鍊
朝代：明

白头隐吏住清溪，天畔烟霞思欲迷。歌舞年华逢七十，绮罗楼阁是双栖。诸宾上寿花当午，远道传觞月正西。借问长安书记发，应从柱史府中题。
赠祝古峰新第
作者：沈鍊
朝代：明

城作屏风水作帘，更多云雾结为檐。君家第宅佳如此，谁遣停杯日未淹。
赠答张心厓
作者：沈鍊
朝代：明

江离幽郁满城阿，之子临风杂佩过。宝剑独悬秋气肃，绮园时集野芳多。不教明月分光采，更有清风出咏歌。今日相逢君记取，他时勋业在山河。
赠葛仪封堤成二首
作者：沈鍊
朝代：明

为政一年驯鸟雀，筑堤千里障鱼龙。他年传说仪封令，只有淮阳葛长公。郑国渠成千里完，葛公堤就万人欢。鱼惊浅浪穿花度，鸟羡微波隔叶看。
赠葛仪封堤成二首·其一
作者：沈鍊
朝代：明

为政一年驯鸟雀，筑堤千里障鱼龙。他年传说仪封令，只有淮阳葛长公。
赠葛仪封堤成二首·其二
作者：沈鍊
朝代：明

郑国渠成千里完，葛公堤就万人欢。鱼惊浅浪穿花度，鸟羡微波隔叶看。
赠袁定山明府北上
作者：沈鍊
朝代：明

羽骑登途本拔群，朱弦那用惜离分。三秋佐郡悬明月，千里趋庭奉白云。宛恋壶浆陈祖道，飘摇剑佩出河濆。祇令草就长杨赋，青琐遥持献圣君。
赠诸生戴子雍还浦阳
作者：沈鍊
朝代：明

十年车盖旧交欢，千里旌旗意未阑。往往共游庭畔竹，时时同赋苑中兰。论心自恨孤蓬转，念别重逢斗酒宽。宝剑平生多所惜，独知贻子不为难。
赠赵将军镇辽篇
作者：沈鍊
朝代：明

辽海长城入塞中，虎符单出远临戎。不因边骑千重突，谁识将军百战功。目数黄沙心不分，手调白羽气偏䧺。汉廷复道无名将，独取书生校射宫。
赠赵将军镇辽篇
作者：沈鍊
朝代：明
体裁：七言律诗

辽海长城入塞中，虎符单出远临戎。不因边骑千重突，谁识将军百战功。目数黄沙心不分，手调白羽气偏雄。汉廷复道无名将，独取书生校射宫。
赠郑一阳太医
作者：沈鍊
朝代：明

郑公居谷口，炼药一阳成。剑外星辰迥，琴中山水生。门多三楚客，身在五湖行。为解探囊术，难逃世上名。
边词
作者：沈鍊
朝代：明

烽火何曾不暂惊，人民安堵太无情。鸳鸯绣出全无样，要与他家帖画屏。十面埋兵擒项籍，三分割据愤曹操。忠臣报国心无尽，肯为家贫卖宝刀。塞上烟尘一万重，霍家营阵自从容。健儿夜半偷胡马，留作秋来夺获功。铁甲将军奋臂呼，一时箭镞满头颅。羌戎不是偏枭勇，知道无人救郭都。垂老军人发坠肩，焚香夜夜告苍天。愿留守将多年岁，省得重科见面钱。边陲本是宰臣庄，漫道年年散俸粮。但使将军科罚少，尽留衣食养儿郎。
边词·其一
作者：沈鍊
朝代：明

烽火何曾不暂惊，人民安堵太无情。鸳鸯绣出全无样，要与他家帖画屏。
边词·其三
作者：沈鍊
朝代：明

塞上烟尘一万重，霍家营阵自从容。健儿夜半偷胡马，留作秋来夺获功。
边词·其二
作者：沈鍊
朝代：明

十面埋兵擒项籍，三分割据愤曹操。忠臣报国心无尽，肯为家贫卖宝刀。
边词·其五
作者：沈鍊
朝代：明

垂老军人发坠肩，焚香夜夜告苍天。愿留守将多年岁，省得重科见面钱。
边词·其六
作者：沈鍊
朝代：明

边陲本是宰臣庄，漫道年年散俸粮。但使将军科罚少，尽留衣食养儿郎。
边词·其四
作者：沈鍊
朝代：明

铁甲将军奋臂呼，一时箭镞满头颅。羌戎不是偏枭勇，知道无人救郭都。
过茀复岭
作者：沈鍊
朝代：明

山川历乱五云乡，磴道盘旋万树行。只恐愁来看不得，分明曲似九回肠。
过谢四溟山房得香字
作者：沈鍊
朝代：明

佳处景难忘，相逢再举觞。鸟疑曾识面，花已惯闻香。送目烟霞外，论心翰墨场。但教欢赏洽，随地有沧浪。
过高邮
作者：沈鍊
朝代：明

宛转舟行逐岸斜，短篷细雨正思家。春湖渺渺春蒲绿，两两鸳鸯戏浅沙。
送丁君赴宜阳县令
作者：沈鍊
朝代：明

名士宰方城，驱车出汉京。赠言多丽藻，饯别有诸卿。行李先随鹤，前驱早抗旌。看君作循吏，不负宝刀横。
送丘少府之浚县
作者：沈鍊
朝代：明

绾绶佐专城，为郎已不轻。但能持节操，何惧少声名。折柳讵胜赠，看花在此行。怜君是知己，相许慰平生。
送任子入都城
作者：沈鍊
朝代：明

君去逢人在帝京，道余辛苦二毛生。梦中不觉为迁客，犹抱封书入凤城。
送何生游河南
作者：沈鍊
朝代：明

公子本多游侠气，经过况是大梁城。时时仗剑心先去，往往挥毫意独横。过逢慷慨歌徒发，恋别踌蹰酒尽倾。若到夷门寻古道，为余拭泪吊侯生。
送冯达甫北上
作者：沈鍊
朝代：明

江树正含情，维舟送远征。河梁南雁起，岐路北云生。剑气冲牛斗，箫声达凤城。不知离别处，斗酒为谁倾。
送刘子臣
作者：沈鍊
朝代：明

年少披裘隐中野，月光正射茅檐下。照见怀中五色毫，能图百战蒲捎马。
送刘明府应诏之京
作者：沈鍊
朝代：明

承诏重钦明盛日，出郊初值正阳时。风和百曲彤箫发，日从千花翠盖移。云物分明悬祖帐，山河窈窕送征旗。今看剑佩趋宫阙，实有长杨侍凤池。
送别南衡童侍御二首
作者：沈鍊
朝代：明

迁客怀文藻，应知是谪仙。徒云离殿阙，犹得览山川。白简经霜折，丹心共日悬。若过楚水上，莫赋吊湘篇。送别随征盖，那能向水滨。共知今日酒，不是故园春。河柳骄行色，岩花笑谪臣。千金装宝剑，可以赠斯人。
送别南衡童侍御二首·其一
作者：沈鍊
朝代：明

迁客怀文藻，应知是谪仙。徒云离殿阙，犹得览山川。白简经霜折，丹心共日悬。若过楚水上，莫赋吊湘篇。
送别南衡童侍御二首·其二
作者：沈鍊
朝代：明

送别随征盖，那能向水滨。共知今日酒，不是故园春。河柳骄行色，岩花笑谪臣。千金装宝剑，可以赠斯人。
送叶子肃文学游广陵
作者：沈鍊
朝代：明

临分握手且躇蹰，雪驿寒晖尚未舒。君仗才名客吴地，好迎春律向江都。斗间气合双龙剑，梦里神符五岳书。别后瑶琴疏古调，可堪凉月夜堂虚。
送吕子出游宣大
作者：沈鍊
朝代：明

吕子生来有奇气，结发读书恒念边。千金觅剑星文动，百金买马生骨全。阴符一卷手自注，关山片月心常悬。五陵豪杰尽倾盖，谈笑惊座如流泉。朅来仗策游燕京，黄阁钜公知姓名。吐哺走迎谈世务，指挥如意烟云生。抵掌伊吾坐挥霍，出门拥盾思河朔。梦想龙沙白骨回，黄尘万里难遥度。慷慨登涂若旧游，风沙飒飒近边秋。弦歌不似听刁斗，饮酒心思血敌酋。谁羡今宵意气雄，明朝走马学飞鸿。陇边弱草疑天外，塞上閒花隔世中。朔漠悬心云半黑，长安回首日偏红。羽檄曾传铁骑多，胡沙连箭入黄河。将军尽日愁披甲，战士经春出荷戈。曹郎度支筹不足，指大忧悬在心腹。枢臣按籍欲徵兵，天子宵衣愿推毂。自识中朝有申甫，讵言四海无颇牧。余亦沧江学剑人，十年为吏在风尘。请缨自羡凌云客，投笔曾无出塞辰。闻君将发意婉娩，手握军书夜舒卷。非是羌戎善骑兵，自因边塞无关键。道胜鱼龙或可驯，令深虎豹犹堪偃。奇功正好斩楼兰，名马行能徵大宛。人将笔砚薄书生，世以麒麟驱赤坂。去去双旌已及秋，行行六辔毋令晚。男儿会自策勋名，讵识不为班定远。
送吴刑曹出淮阳
作者：沈鍊
朝代：明

方秋金气肃，主上遣曹郎。仗策临䧺郡，驱车出汉疆。草承鱼蕳白，花入隼旟黄。祖帐祥云动，兹行宪节光。白云飞皂盖，正值帝乡秋。剑佩离郎署，骖騑驻陌头。谁将吏作隐，自藉宦为游。弭节兰皋上，还经芳杜洲。
送吴刑曹出淮阳·其一
作者：沈鍊
朝代：明

方秋金气肃，主上遣曹郎。仗策临䧺郡，驱车出汉疆。草承鱼蕳白，花入隼旟黄。祖帐祥云动，兹行宪节光。
送吴刑曹出淮阳·其一
作者：沈鍊
朝代：明
体裁：五言律诗

方秋金气肃，主上遣曹郎。仗策临雄郡，驱车出汉疆。草承鱼蕳白，花入隼旟黄。祖帐祥云动，兹行宪节光。
送吴刑曹出淮阳·其二
作者：沈鍊
朝代：明

白云飞皂盖，正值帝乡秋。剑佩离郎署，骖騑驻陌头。谁将吏作隐，自藉宦为游。弭节兰皋上，还经芳杜洲。
送周大尹入觐
作者：沈鍊
朝代：明

却金为汉吏，马首气何䧺。将上河阳计，先乘御史骢。旌旗飏古节，鼓吹奏民风。今日山阴道，方知在镜中。
送周大尹入觐
作者：沈鍊
朝代：明
体裁：五言律诗

却金为汉吏，马首气何雄。将上河阳计，先乘御史骢。旌旗飏古节，鼓吹奏民风。今日山阴道，方知在镜中。
送周武选外补广东大参
作者：沈鍊
朝代：明

珥笔中郎署，知君意气䧺。坐移芳桂月，参驭紫薇风。鼓枻三江外，看花百粤中。太平官事简，慎勿立奇功。
送周武选外补广东大参
作者：沈鍊
朝代：明
体裁：五言律诗

珥笔中郎署，知君意气雄。坐移芳桂月，参驭紫薇风。鼓枻三江外，看花百粤中。太平官事简，慎勿立奇功。
送宋承山作祁门令
作者：沈鍊
朝代：明

知君五凤客，亦复跨双凫。宋玉名高楚，郎官宿应吴。仁心琴里发，民事镜中苏。送别无须酒，阳春在路衢。
送屠直翁赴南都工部尚书
作者：沈鍊
朝代：明

司空冠盖映海滨，南望金陵并作春。玄绶拂林花气发，隼旟接岸柳条新。中朝饯别千官出，夹道弦歌九叙陈。珍重留都根本地，只今水土是经纶。
送山阴兰博邑教授湖州
作者：沈鍊
朝代：明

奉檄是儒官，驱车出上兰。壶觞追饯处，桃李满城看。念别嗟双剑，随身只一冠。苏湖得君往，古道重波澜。
送岑山人出塞
作者：沈鍊
朝代：明

黄云马首横，仗剑赴边城。虽歌出塞曲，讵谓从军行。炎夏征途壮，河山旅望惊。从来班定远，曾是一书生。
送张使君考绩之京
作者：沈鍊
朝代：明

嗟余还印组，三岁别方城。每愤诸边动，长怀万里行。闻君将上计，愁望不胜情。
送张光禄赴南都
作者：沈鍊
朝代：明

月卿征旆正临秋，祖席清光夜欲流。杨柳堤边三叠唱，芙蓉江上一孤舟。南中风物争新咏，北固山河入壮游。莫向樽前歌远别，莺声依旧属皇州。
送张刑曹奉使恤刑
作者：沈鍊
朝代：明

汉庭鸿藻属邹枚，丹笔还教握宪台。却见洛阳乘传出，何如博望泛槎回。城边候气知流昴，马上题诗问弃灰。若遣河东多覆奏，挥毫更展掞天才。
送张司丞有功北上
作者：沈鍊
朝代：明

北风吹动宝刀初，短别江城念有馀。知己不因长会面，论心只欲屡题书。征帆未及春先到，乡梦须教岁并除。君若逢人谈姓字，知余京国旧交疏。
送张大纲受职之京
作者：沈鍊
朝代：明

公子文才出将门，赋诗长日坐江村。青云晓合三军策，华月晴开万里樽。长路关山赡北极，壮游江汉问真源。怜君早佩封侯印，玉帐题书入故园。
送张子良归省
作者：沈鍊
朝代：明

才子趋朝日，宁亲亦暂还。应将宫锦色，去作舞衣斑。马上生归梦，樽中展别颜。平生怀献纳，未可滞乡关。
送张少府俵马还县
作者：沈鍊
朝代：明

秋风起京国，何以送离人。最苦衣冠客，长驱道路尘。出门车马敝，还县簿书新。莫厌樽中酒，明朝潞水滨。
送张提学赴广东
作者：沈鍊
朝代：明

虎观崇文日，鸿儒校士年。应知百粤地，不异五云天。柳借春风折，杯将北斗悬。送君临绛帐，吾道已恢然。
送张明府入觐
作者：沈鍊
朝代：明

秦时郡府汉时官，珥笔驱车此地难。独有使君飞篆处，不教郎吏窃符还。江山直与风猷并，鱼鸟犹知德泽宽。能使声名媲刘宠，千秋再选一钱看。
送张汝道
作者：沈鍊
朝代：明

曾为县令气难驯，一卧丰城几树春。今日幸逢张仆射，肯将宝剑赠他人。
送张玉亭虑囚淮阳
作者：沈鍊
朝代：明

今代张衡属省郎，三年粉署盛辉光。入曹永日花侵篆，剑佩飘摇坐未央。昼习文书承禁漏，夜开坟典炷名香。宝刀久久生星宿，綵笔时时咏凤凰。既逢鹓鹭承清切，复道芝兰比芳洁。草书写罢落飞云，奇画题成舞流雪。声华世重为八龙，艺苑人称让三绝。当世谁先郑广文，生前恐是王摩诘。方传丽藻盛西京，又秉旌麾出凤城。使节从来天上发，公车疑自日边行。将垂讯伐先扬命，欲效驰驱敢问程。满月渐随征盖去，海云正逐鼓鼙生。竞识诸卿车马过，共临祖道振鸣珂。十行布席花如锦，百处倾壶酒似河。谁羡阳阿为楚舞，必宣大雅入骊歌。郎官出按征夫盛，才子将行送者多。嗟余本是同乡郡，蜿蜒山河心弥近。十年为宰世所嗤，累日驱车独相问。人生所贵心相知，斗酒绸缪永投分。临岐不必叹分飞，赤霄羽翮时能奋。
送张瓯江符卿
作者：沈鍊
朝代：明

张公子，佩玉环，意气凌云体自閒。玉环连蜷若明月，盈盈三五无亏缺。衣边结响胜鸣珰，剑里回容轻佩玦。半面初辞钩弋宫，全身正奉咸阳阙。婉婉规中度，悠悠象外悬。玉以铭文德，环以喻周旋。丈夫缨组横九州，心似明珠烂不收。璇玑斗宿光常满，钟鼎江河意欲流。九蓬辽叟乘风转，韦约西门绕指柔。非是驰情怀尺璧，直因托意在千秋。
送徐县博赴繁昌
作者：沈鍊
朝代：明

奉檄出河滨，行看柳色新。一官宁不贵，五斗秖因贫。绛帐樽中色，青毡马上尘。故乡云树近，早晚望慈亲。
送徐古石考满
作者：沈鍊
朝代：明

三年为宰在方城，今日双凫赴北征。父老拥庭争献纳，吏民驰传愿留行。壶浆百道知恩在，弦管千家是政成。临发不须悬奏计，蜚声早已动神京。
送施敬之还武昌
作者：沈鍊
朝代：明

扁舟初发若耶溪，归梦先能到浙西。行李惟馀一吟卷，经过山水尽留题。
送施武陵之盐官丞
作者：沈鍊
朝代：明

世皆卑道拙，余独叹才难。珥笔开千卷，抠衣博一官。戒行车骑急，饯别酒杯宽。吴会多山水，题诗好寄看。
送曹明府赴括苍
作者：沈鍊
朝代：明

相逢斗酒醉花前，舞罢那知是别筵。客路论心何可罄，故人分手各凄然。山城旅雁时双度，江浦征帆正独悬。君去岭梅应并发，莫教消息到春传。
送朱县博赴武宁
作者：沈鍊
朝代：明

余尝读功令，知重校官才。升堂鸣鹭鼓，释奠洗云罍。献赋嗟䧺等，明经是鼎来。诸生方引领，驱马莫徘徊。
送朱县博赴武宁
作者：沈鍊
朝代：明
体裁：五言律诗

余尝读功令，知重校官才。升堂鸣鹭鼓，释奠洗云罍。献赋嗟雄等，明经是鼎来。诸生方引领，驱马莫徘徊。
送朱子南还
作者：沈鍊
朝代：明

十年辛苦在京华，梦里何时不见家。一到若耶溪畔月，始知杨柳隔天涯。
送朱提学赴闽中
作者：沈鍊
朝代：明

选署抡才重，维藩典学尊。皇文今日丽，师道几人存。正色登三事，高名著五言。知君行万里，不负大夫轩。
送朱梅泉赴东乡博
作者：沈鍊
朝代：明

文学重朱云，传经楚国闻。仕官为博士，垂老恋明君。礼乐乘时曙，斋宫达夜分。丈夫怀气节，随地策功勋。
送朱进士北上应试
作者：沈鍊
朝代：明

猎猎风吹吴市尘，行人更复送行人。洛阳三月君先到，正值桃花上苑春。酌酒劝歌多慷慨，登途跨马莫逡巡。今宵仗剑遨游客，已是当庭献纳臣。
送李使君考绩之京
作者：沈鍊
朝代：明

三年佐郡节旄䧺，四海声名在镜中。今日驱车就岐路，何人不奏管弦风。
送李使君考绩之京
作者：沈鍊
朝代：明
体裁：七言绝句

三年佐郡节旄雄，四海声名在镜中。今日驱车就岐路，何人不奏管弦风。
送李直夫还越
作者：沈鍊
朝代：明

知子乐弦诵，从余陈蔡间。自因萱北发，将及雁南还。昔咏杯中月，今题马上山。知音已轻别，抱曲不须弹。
送毛比部出守端州
作者：沈鍊
朝代：明

毛公忻奉檄，讵是为专城。典郡怀明牧，分曹本硕卿。冰壶预为政，风月饯将行。千里蒙恩泽，一樽何厌倾。
送沈宪府赴湖湘
作者：沈鍊
朝代：明

十载专城筋骨疲，白头今得外台推。人生最苦投珠暗，仕宦何妨执戟迟。客路同袍应劝酒，江城匹马好题诗。知君仗剑安三楚，不让功名治郡时。
送海滨公八十诗
作者：沈鍊
朝代：明

佳日湛清俎，北堂弦管多。侍子奉鸠杖，国老意皤皤。冠盖溢街衢，尊俎四座罗。列帛等丘山，倾酒若江河。齐童三五行，挟瑟振安歌。流云转长袂，陈舞屡婆娑。俯仰凌七盘，飘摇切阳阿。歌舞讵云毕，高宴方嵯峨。凉秋白露垂，芳飙动池荷。瞩此帝城隅，甲第驰鸣珂。皇路穆清尘，庶僚愿如何。玉树齐万年，千秋沐恩波。
送王东华明府考绩五首
作者：沈鍊
朝代：明

持节过魏郡，三年气色多。清光如满月，耿耿照漳河。马瘦征人剧，门閒隐者过。将归报明主，行矣莫蹉跎。行李河桥发，清宵一剑悬。铃声传大道，盖影入长川。名重曾誇凤，官清不异仙。谁能持节钺，匹马去朝天。符篆青春发，公庭白日开。自能轻巧宦，何恨乏良媒。行李书三箧，壶餐水一杯。徒闻薄杨震，无复夜金来。千里流恩泽，应同漳水回。那逢持钺使，偏是牧人才。令发阳春布，冤清澍雨来。悬知捧明月，从此照燕台。扬旆邯郸道，蹁跹多柳条。何因不攀折，欲赠意先摇。义胜銮声远，神清马鬣骄。空情托流水，相送出河桥。
送王东华明府考绩五首·其一
作者：沈鍊
朝代：明

持节过魏郡，三年气色多。清光如满月，耿耿照漳河。马瘦征人剧，门閒隐者过。将归报明主，行矣莫蹉跎。
送王东华明府考绩五首·其三
作者：沈鍊
朝代：明

符篆青春发，公庭白日开。自能轻巧宦，何恨乏良媒。行李书三箧，壶餐水一杯。徒闻薄杨震，无复夜金来。
送王东华明府考绩五首·其二
作者：沈鍊
朝代：明

行李河桥发，清宵一剑悬。铃声传大道，盖影入长川。名重曾誇凤，官清不异仙。谁能持节钺，匹马去朝天。
送王东华明府考绩五首·其五
作者：沈鍊
朝代：明

扬旆邯郸道，蹁跹多柳条。何因不攀折，欲赠意先摇。义胜銮声远，神清马鬣骄。空情托流水，相送出河桥。
送王东华明府考绩五首·其四
作者：沈鍊
朝代：明

千里流恩泽，应同漳水回。那逢持钺使，偏是牧人才。令发阳春布，冤清澍雨来。悬知捧明月，从此照燕台。
送王明府赴灵壁
作者：沈鍊
朝代：明

王子双凫舄，新辞五凤城。暂回抽笔兴，去作绾符行。客路依星署，官居学水清。泗滨多磬石，应和绮琴鸣。
送王龙阜给事北上
作者：沈鍊
朝代：明

给舍郎官应紫微，况逢年少有光辉。春城晓日频回马，秋浦寒花欲照衣。兰棹去从仙里别，宝刀翻指帝城归。即登青琐时簪笔，莫遣清朝谏疏稀。
送王龙阜给使广西宗藩二首
作者：沈鍊
朝代：明

离别自多感，况逢知己行。黄金耻为赠，白羽去何轻。惜别芳樽满，临岐宝剑横。为君弹出塞，慷慨献平生。侍臣将使节，王命一何尊。万里踰荒徼，浑如在掖垣。藩台应并服，渔牧总攀轩。珥笔驱皇路，归来献纳繁。
送王龙阜给使广西宗藩二首·其一
作者：沈鍊
朝代：明

离别自多感，况逢知己行。黄金耻为赠，白羽去何轻。惜别芳樽满，临岐宝剑横。为君弹出塞，慷慨献平生。
送王龙阜给使广西宗藩二首·其二
作者：沈鍊
朝代：明

侍臣将使节，王命一何尊。万里踰荒徼，浑如在掖垣。藩台应并服，渔牧总攀轩。珥笔驱皇路，归来献纳繁。
送田参将
作者：沈鍊
朝代：明

中原持节士，谁不识田郎。启口嗔权贵，扪心议庙堂。复官新破例，出塞旧开疆。志吞三峡水，气逼九秋霜。五星占验熟，六甲阵图详。我亦留濡客，闻君意慨慷。
送皇甫水部赴荆州？竹木
作者：沈鍊
朝代：明

使节遥临楚，湘云上马鞍。客行千里路，民爱一分宽。？处平看水，閒时静咏兰。惟应冰雪调，持此称冬官。
送皇甫水部赴荆州�竹木
作者：沈鍊
朝代：明
体裁：五言律诗

使节遥临楚，湘云上马鞍。客行千里路，民爱一分宽。�处平看水，閒时静咏兰。惟应冰雪调，持此称冬官。
送程烟溪赴鲁邸
作者：沈鍊
朝代：明

三年佐郡奏声名，今日离歌一剑横。吴市门边飞骑出，若耶溪畔折花行。抡材称作长沙傅，绾绶遥临不夜城。赠别未须倾斗酒，寸心长逐片帆征。
送章东称江右宪伯
作者：沈鍊
朝代：明

宪卿持节钺，千里障元元。不因飞白简，何以驾朱轩。夜月清征旆，秋风壮别樽。知君历荆楚，所至有平反。
送翁梦山拊循四川
作者：沈鍊
朝代：明

结发交游今壮年，相逢朱盖只依然。并探禹穴非无棹，一眺津亭别有筵。欢意自怜花鸟近，归心徒畏简书传。使君且莫停车骑，蜀国山河已在边。
送胡二川为长山令
作者：沈鍊
朝代：明

莫厌郎官薄，专城气本奢。符分玄圃竹，绶结上林花。啜水行时政，鸣琴坐晓衙。他年循吏传，谁数五侯家。
送芦洲李君还燕京
作者：沈鍊
朝代：明

无复黄金可赠君，但将斗酒叙殷勤。天涯故旧知难别，长忆茅亭一片云。薄游惊见客乡人，一别河桥又隔春。那似阿翁扶上马，挥鞭已望属车尘。
送芦洲李君还燕京·其一
作者：沈鍊
朝代：明

无复黄金可赠君，但将斗酒叙殷勤。天涯故旧知难别，长忆茅亭一片云。
送芦洲李君还燕京·其二
作者：沈鍊
朝代：明

薄游惊见客乡人，一别河桥又隔春。那似阿翁扶上马，挥鞭已望属车尘。
送茌平县徐幕
作者：沈鍊
朝代：明

我昔为兹县，君今是幕曹。相过新剑服，犹忆旧旌旄。要路迎逢剧，疲民抚字劳。但教持节苦，不用羡官高。
送萧别驾赴云中
作者：沈鍊
朝代：明

马上相逢道别离，据鞍抽笔一题诗。总令万里滇南去，只记连镳蓟北时。
送萧汝行下第南还
作者：沈鍊
朝代：明

游子驱车出洛城，临岐执手涕俱横。如何万里青云客，独把千金宝剑行。歌调不能随水逝，酒卮直愿与河倾。君看一路垂杨色，都是阳关送别情。
送葛春谷
作者：沈鍊
朝代：明

我已苦为县，不堪行送君。谁令一片月，散作两行云。杨柳堤边折，葡萄马上分。相思莫相问，但遣令名闻。
送袁客曹定山犒师
作者：沈鍊
朝代：明

郁郁三吴彦，名高属省臣。一为持节使，多少折梅人。行李图书出，鸣驺译象陈。还将怀远谊，荐作八方珍。
送袁明府北上
作者：沈鍊
朝代：明

冉冉青云客，来骖五马䧺。讼庭悬日月，宾馆奏清风。魏阙非天上，青山在镜中。还题羽猎赋，驰献凤凰宫。
送袁明府北上
作者：沈鍊
朝代：明
体裁：五言律诗

冉冉青云客，来骖五马雄。讼庭悬日月，宾馆奏清风。魏阙非天上，青山在镜中。还题羽猎赋，驰献凤凰宫。
送袁节推考绩
作者：沈鍊
朝代：明

平生识明府，为吏却黄金。罗袖回沧渚，香飙出蕙林。赠行嗟宝剑，念别怅瑶琴。难以一杯酒，酌君千载心。
送赵子敷母
作者：沈鍊
朝代：明

芳筵罗绮夜初成，山阁逶迤弦管清。既是白头同日老，犹悬高月照人明。
送赵少府
作者：沈鍊
朝代：明

莫以才䧺骑从偏，驱驰随地策风烟。丈夫自要报明主，何用黄金铸马鞭。
送赵少府
作者：沈鍊
朝代：明
体裁：七言绝句

莫以才雄骑从偏，驱驰随地策风烟。丈夫自要报明主，何用黄金铸马鞭。
送郑明府之维扬
作者：沈鍊
朝代：明

东风初泛木兰舟，南去维扬复胜游。弱柳千条垂岸出，飞泉百道傍河流。开樽幸接黄金客，鼓棹还经白鹭州。斗酒相逢成一醉，烟波莫遣使君愁。
送郑郡幕赴兴化
作者：沈鍊
朝代：明

山水推名郡，清才副幕寮。梅花知几树，应待朔风飘。行李悬双剑，壶餐奉一瓢。为官不厌苦，所至有风标。
送门人郑子英还浦阳
作者：沈鍊
朝代：明

兰舟六月荡南征，道上炎风苦未平。我有离琴单凤轸，为君弹出玉壶冰。
送陈子先补增
作者：沈鍊
朝代：明

陈琳试高等，章甫共兴歌。入夜犹吟诵，升堂事讲磨。析疑观日月，闻善决江河。嗟余迷学愿，因子悟盈科。
送陈户曹赴南部
作者：沈鍊
朝代：明

年少异冯唐，风流汉省郎。金陵千里道，粉署几枝香。意气壶浆集，声名歌吹长。黄金知不顾，赠子以干将。
送陈蓝田
作者：沈鍊
朝代：明

蓝茝讵为芬，言栖陇亩云。色凌秋坞竹，香带晓堂芸。雾捲千山出，川回匹练分。琴书足投赏，谁羡赤城文。
送马节推之庆远
作者：沈鍊
朝代：明

莫以炎荒郡，非承明主恩。节旄千里重，轩盖百城尊。饮冰怀古道，仗剑出都门。白首心逾壮，知君是马援。
送鲍元英太学北上二首
作者：沈鍊
朝代：明

平生鲍子最相知，无奈河梁送别时。临水慇勤说不尽，明朝斗酒共相持。北去京华路几千，怜君独上木兰船。逢人早寄平安信，莫使离心对月悬。
送鲍元英太学北上二首·其一
作者：沈鍊
朝代：明

平生鲍子最相知，无奈河梁送别时。临水慇勤说不尽，明朝斗酒共相持。
送鲍元英太学北上二首·其二
作者：沈鍊
朝代：明

北去京华路几千，怜君独上木兰船。逢人早寄平安信，莫使离心对月悬。
送黄博士赴曲江
作者：沈鍊
朝代：明

闻君岭表去，八桂动征鞍。迢递行千里，辛勤为一官。青云流绮席，杲日上朱纨。奉檄非无喜，功名在杏坛。
遇陆竹石御医父子
作者：沈鍊
朝代：明

燕土三年别，相逢楚水浔。丝萝元石友，桥梓总兰心。倚盖春风里，维舟古木阴。慇勤不忍去，望望夕烟深。
邯郸少年行
作者：沈鍊
朝代：明

邯郸城中侠少年，从来意气凌云烟。拂拭琴樽拟文士，飘扬剑佩比神仙。交游洛下三千客，讵念城南二顷田。心知象纬时常玩，手展龙韬夜自研。曾习春秋鱼丽阵，兼通风后握机篇。未能报国心先许，不遇轻生意已捐。黄金祗为酬知己，赤骥将来猎酒泉。席上弦歌教出塞，室中图画尽三边。鸣笳每愤边戎入，折戟常轻汉将权。安得一悬金印出，长驱万里勒燕然。
铜雀台
作者：沈鍊
朝代：明

西陵郁何近，台畔绮罗施。蕙帐流明月，光辉异昔时。舞衣还拭泪，歌曲总成悲。妾愿从君化，长为陵树枝。
长安道三首
作者：沈鍊
朝代：明

来往都城道，探知朝士心。若闻身世事，定肯却黄金。一日再三往，奔驰十二时。郊原芳草意，惟有马蹄知。长安九门路，车马不曾閒。借问驱驰者，何人谒帝关。
长安道三首·其一
作者：沈鍊
朝代：明

来往都城道，探知朝士心。若闻身世事，定肯却黄金。
长安道三首·其三
作者：沈鍊
朝代：明

长安九门路，车马不曾閒。借问驱驰者，何人谒帝关。
长安道三首·其二
作者：沈鍊
朝代：明

一日再三往，奔驰十二时。郊原芳草意，惟有马蹄知。
长相思
作者：沈鍊
朝代：明

思君祇欲见君面，君在天涯那得见。可恨东风入画堂，捲帘惟有双飞燕。愁云溟溟昼不开，孤月娟娟夜长怨。日暮无端飞雪霰，消落梅花不盈片。对此长题尺素书，何因得借春鸿便。
长门怨
作者：沈鍊
朝代：明

玉殿疑天上，珠钿在镜中。怨多偏望月，恩断不随风。细草留承辇，飞花送出宫。若心倘回转，妾貌尚丰容。
闻角
作者：沈鍊
朝代：明

宝剑连星砺，龙韬带月寻。数声清角里，多少塞垣心。
闻角
作者：沈鍊
朝代：明

谁将清角月中吹，格调分明出塞回。莫遣胡儿闻此曲，翻嫌汉将不穷追。
集孙子长草堂得园字
作者：沈鍊
朝代：明

易遇双文玉，难逢一笑言。所嗟人似月，千里共黄昏。酌酒依金谷，题诗拟兔园。深欢不能别，翻觉重销魂。
集贤膳部草堂得荷字
作者：沈鍊
朝代：明

秉烛过逢偶，乘閒引兴多。笛中传岸柳，香外泛池荷。道合簪偏聚，时清酒易酡。明朝问花事，风雨夜如何。
青草歌
作者：沈鍊
朝代：明

草青青兮春意多，牛羊下兮思若何。哀薄世兮涕滂沱，壮士愤兮摧江河。雨不泽兮风不波，年岁逝兮成蹉跎。望夷门兮日来过，尝有客兮居山阿。
题东方朔图
作者：沈鍊
朝代：明

我即是东方朔，王母蟠桃手曾摘。三千年开花结实不为迟，银箭壶中方一刻。黄金白玉梦境迷，世间那有偷桃客。
题孙君月池卷
作者：沈鍊
朝代：明

明月照池边，澄平夕景连。山人临泛处，不异镜中仙。
题张华受剑图寄朱兵宪
作者：沈鍊
朝代：明

宪卿持节制龙沙，万里悬旌不顾家。手捲军书常出塞，身披法服早开衙。筹边自结平原骑，救世难回下泽车。雷焕不妨为县令，曾将宝剑赠张华。
题李进士扇图
作者：沈鍊
朝代：明

千卷自于花下发，一尊时向竹边开。门前车马如流水，别有高人策杖来。
题杨进士小像
作者：沈鍊
朝代：明

识面尚云易，知心良独难。谁能负奇气，长自被儒冠。丽藻凌云出，清光逼斗看。虎头应不偶，辛苦且加餐。
题桓公受胙图寄史司丞
作者：沈鍊
朝代：明

中丞匡合作三军，佐国勤王海内闻。家筑方城怀拥护，手提䧺剑灭妖氛。黄金结客麾如土，白马防川去若云。霸业会看图牒丽，人臣万里不忘君。
题桓公受胙图寄史司丞
作者：沈鍊
朝代：明
体裁：七言律诗

中丞匡合作三军，佐国勤王海内闻。家筑方城怀拥护，手提雄剑灭妖氛。黄金结客麾如土，白马防川去若云。霸业会看图牒丽，人臣万里不忘君。
题沃洲吕侍御画四首 其一 江山岁晚
作者：沈鍊
朝代：明

北风翻送雁南翔，辛苦时时一望乡。莫为无书远相忆，已将高节彻冰霜。
题沃洲吕侍御画四首 其三 溪塘秋晚
作者：沈鍊
朝代：明

溪水泠泠玉露天，笛中声泛木兰船。莫教吹出阳关曲，不为悲秋已黯然。
题沃洲吕侍御画四首 其二 春江垂钓
作者：沈鍊
朝代：明

春渚垂纶日出馀，落花流水溅衣裾。吕公既入非熊兆，犹向沧江忆钓鱼。
题沃洲吕侍御画四首 其四 辋川积雨
作者：沈鍊
朝代：明

王维习静更能诗，兴在空林积雨时。不厌苦吟生白发，自教阴木啭黄鹂。
题沃洲吕侍御画四首·江山岁晚
作者：沈鍊
朝代：明

北风翻送雁南翔，辛苦时时一望乡。莫为无书远相忆，已将高节彻冰霜。春渚垂纶日出馀，落花流水溅衣裾。吕公既入非熊兆，犹向沧江忆钓鱼。溪水泠泠玉露天，笛中声泛木兰船。莫教吹出阳关曲，不为悲秋已黯然。王维习静更能诗，兴在空林积雨时。不厌苦吟生白发，自教阴木啭黄鹂。
题画赠王太医
作者：沈鍊
朝代：明

飞花作埒石床安，身在烟霞梦亦閒。多少白头车马客，不如高卧驻朱颜。
题赵清献焚香图送张兵宪
作者：沈鍊
朝代：明

宪府排牙按五兵，身留关辅作长城。曾披铁甲亲冲阵，新起青楼欲望京。不分疆隅频战斗，生怜侠客事横行。夜分细语焚香拜，一点丹心本自明。
题越望亭呈笃斋汤郡侯
作者：沈鍊
朝代：明

重峦郁嵂俯崇城，绮榭初依巘道明。珠翼依空双凤起，玉螭承露九华生。上游日月攀将近，四面山河削不成。幸得欢游陪燕赏，秖将歌咏颂升平。
题金门候对图赠济川蔡进士
作者：沈鍊
朝代：明

蔡泽应知晚出身，终当跃马走西秦。画工不是毛延寿，肯遣娥眉错嫁人。
题问津图送赵宪副
作者：沈鍊
朝代：明

宪府清华即近臣，况逢边塞羽旄频。题诗格调多追古，为政风流欲爱人。书绝中朝权贵客，剑随四海不羁身。王程正是关心切，好学宣尼早问津。
题青谷卷赠姚道士·其一
作者：沈鍊
朝代：明

谷口青枝萦石云，杂花交绮蔼晴芬。浔阳道士幽栖处，萝月松云长念君。
题青谷卷赠姚道士·其二
作者：沈鍊
朝代：明

月閟霞宫綵，云回羽客文。谷青萝树合，沙白涧泉分。山僻欹猿啸，天深下鹤群。遥见春葩结，丹成独有君。
题鹅山小像
作者：沈鍊
朝代：明

嗟余本是茹芝客，见君芳华婉若兰。石交非因斗酒结，寸心那用尺书殚。意气相欢绾云雾，白日奉以朱弦弹。知音会赏阳春曲，寡鹄谁舒万里翰。知君四海意相邻，见君画像情亦亲。缃素披观本游戏，丹青貌出犹风神。龙章凤姿意夭矫，虎头燕颔生殊伦。长康正喜传瞳子，元亮何妨顶葛巾。讵怜风骨比云霞，自羡高才盛五车。手校六经心独醉，神游八极气偏赊。更将馀事工词翰，犹使声名冠永嘉。长握明珠归合浦，恨持宝剑隔张华。人生穷达岂能期，弦望从来自有时。伏枥应知心不已，封侯那得数偏奇。献策十回曾遇合，扬镳九折在驱驰。莫信今日书生相，麟阁图形未可知。
题鹿图寿火绍峰
作者：沈鍊
朝代：明

閒花尽与青禽去，幽草生怜白鹿来。乞取神仙餐玉诀，他年骑尔共徘徊。
风雨往三江送郑梧野还歙
作者：沈鍊
朝代：明

高士怀名赏，偏乘风雨来。秋声清鼓吹，霁色映楼台。杨柳吹将折，芙蓉润欲开。送君如浦水，临发更徘徊。
饮张水部园中得琴字
作者：沈鍊
朝代：明

霭霭辟疆心，言栖五亩阴。秋风行倚剑，晓月坐调琴。啼鸟歌偏剧，飞花舞不禁。从来台馆乐，未必胜园林。
饮童氏山楼
作者：沈鍊
朝代：明

芳筵歌舞夜徘徊，莫厌慇勤劝酒杯。满目江山君试数，几家弦管在楼台。
首夏偕刘望洋同访傅侍御草堂初成欣然命酌
作者：沈鍊
朝代：明

柱史高筵并日开，仙郎结绮拂尘来。穿帘燕子翻棋局，隔岸桃花映酒杯。诗就不殊鹦鹉赋，楼成何让凤凰台。风光满座怜长夏，不用方宵刻烛催。
庚戌元日，元勋猝问曰，近曾登楼否，既而与之以诗三首·其一
作者：沈钟
朝代：明
体裁：七言律诗

别君三月废登楼，黄鹤何知或我尤。尘世几随沧海变，仙軿漫被白云留。梦回故国频千里，老叹流年又一周。惭愧耽吟诗癖在，新正试笔占当头。
庚戌元日，元勋猝问曰，近曾登楼否，既而与之以诗三首·其三
作者：沈钟
朝代：明
体裁：七言律诗

险韵哦诗颇亦艰，脚多欠稳即须删。景开罨画当春媚，天剩恩私特地颁。风柳莺簧歌百曲，烟楼仙侣湿双鬟。拟劖姓字颠崖上，斧凿何堪老石顽。
庚戌元日，元勋猝问曰，近曾登楼否，既而与之以诗三首·其二
作者：沈钟
朝代：明
体裁：七言律诗

黄鹤仙人招不返，小轩盘礴当登楼。雪花腊去还缭乱，世故年来颇缪悠。堪怪流光催白发，屡将吾道寄沧洲。朋簪年合尊罍罄，更藉诗篇一散愁。
次石田先生用东坡清虚堂韵自述
作者：沈钟
朝代：明

休官寄鄂栖金沙，食非庾廪门非衙。深山甘寻麋鹿友，秋江耐种芙蓉花。桑榆低悬迟暮景，樵渔密结比邻家。倚床浪翻书剔蠹，绕树错信儿打鸦。每闻风飙诧仙籁，或指雪片疑琼葩。哦诗滥收瓦与砾，款客薄藉瓜仍茶。野渡横舟拚一系，严城警鼓惊三挝。桃源九溪路曾入，匡庐五老头堪爬。乾坤旅舍只如幻，岁月驹隙良足嗟。生平知己剑犹在，直气尚复冲飞霞。
登黄鹤楼
作者：沈钟
朝代：明
体裁：五言律诗

眷此三湘地，巡行旧已周。品题惭浪费，垂老算方休。把卷山横座，停桡月卧洲。拟招黄鹤下，长日上层楼。
登黄鹤楼二首·其一
作者：沈钟
朝代：明
体裁：七言律诗

武昌形胜雄天下，有此江山有此楼。开创元来凭造物，登临近复属名流。诧闻仙洞棋声响，笑指烟波泡影浮。忽忆祢衡《鹦鹉赋》，漫将杯酒酹荒洲。
登黄鹤楼二首·其二
作者：沈钟
朝代：明
体裁：七言律诗

黄鹤楼高俯大江，此江刚被此楼降。重檐倒影平临岸，逆浪飞花直打窗。访古漫呼苍树问，凌空会借白云扛。一从崔颢题诗后，名在乾坤孰与双？
黄鹤楼感兴四首·其一
作者：沈钟
朝代：明
体裁：七言律诗

浪拍阑干万马飞，高楼佳会未应稀。愿谋斗酒欢重合，只恐诗才老更微。冉冉山光青拥髻，英英云气白成衣。偏师直拟当勍敌，谁道齐师肯我违。
黄鹤楼感兴四首·其三
作者：沈钟
朝代：明
体裁：七言律诗

峻嶒千仞叠层楼，管领江山亿万秋。草树参差横断野，帆樯上下乱行舟。乘云尚忆仙人去，怀国谁甘屈子忧。拟为黄花酬令节，霜空萧瑟且归休。
黄鹤楼感兴四首·其二
作者：沈钟
朝代：明
体裁：七言律诗

黄鹤西南峙此楼，重阳登眺眷清秋。山横苍莽栖云树，人立烟波弄钓舟。宇宙尚遗千古迹，君民都属寸心忧。年逾知命星霜屡，刚算三宜只是休。
黄鹤楼感兴四首·其四
作者：沈钟
朝代：明
体裁：七言律诗

双足凌空倦始休，江湖仍系庙堂忧。花前谩驻重阳节，天际遥横野渡舟。冷炙残杯供半醉，白云黄鹤寄千秋。不知四海登临者，何处还能有此楼。
黄鹤楼次朱升之进士
作者：沈钟
朝代：明
体裁：古风

一上危楼望不穷，江流淼淼雨濛濛。云端黄鹤凌层汉，地底骊龙守故宫。玉兔金乌占旦暮，扶桑弱水限西东。梯航玉帛文明世，人物衣冠太古风。登眺宾筵陈海错，品题词藻缀雕虫。乾坤有景夫何异，彼我无声不可同。坐拥清谈兼白战，迹随去雁与来鸿。四郊喷雾埋玄豹，万里开晴挂螮蝀。偶使楚藩窥胜概，幸逢虞舜仰重瞳。神仙厌见虚三岛，职务分厘寄百工。涣汗号颁纷祝颂，配天泽覃荷帡幪。汇征茅茹均连拔，瑞应天人迭感通。象齿塞途交趾贡，布帆下峡蜀川艟21。矧题黄甲登高第22，会向清朝策大功23。酣酒悲歌增慷慨，斗鸡起舞互怦忡24。吟肠绕腹躯全瘦25，怒发冲冠髻半松。盘礴高低消百步26，扶携左右夹双童。操心直拟头垂白，沾醉何妨脸晕红。管取张罗门悄悄27，信教炙手势烘烘28。剩储列庋书千卷29，聊伴幽斋竹数丛。旅梦乍惊淹使节30，乡心倏动驾征戙31。馆儒只合师班马32，阃帅还应荐霍种33。世路崄巇防物议34，封章稠叠启宸聪35。驱除请托惩朋比36，输写肝肠效朴忠。比岁蹇予甘解组37，兹乡避地谬称翁38。首丘安忍遗吴垄39，华胄惟知认叶公40。苟活枯鱼离涸辙41，孤飞野鹜脱樊笼42。斯文不鄙频瞻顾43，令德何知解信崇44。敢信恢恢天不漏，懒将咄咄字书空45。赓歌方竟分襟遽46，回首河梁别恨中47。
虞美人·春雨
作者：沈钟鹤
朝代：明
体裁：词

春光九十谁分取，断送晨昏雨。桃花和泪湿胭脂，检点残红一半、未开时。长空拟把愁云埽，天梦浑难晓。柔肠不断却回环，咫尺相思人隔、万重山。
虞美人·春雨
作者：沈钟鹤
朝代：明

春光九十谁分取，断送晨昏雨。桃花和泪湿胭脂，检点残红一半、未开时。长空拟把愁云扫，天梦浑难晓。柔肠不断却回环，咫尺相思人隔、万重山。
放歌赠宋君仲温
作者：沈铉
朝代：明
体裁：古风

宋君旷荡士，儒服非狂生。笔扫千军陈，胸藏数万兵。铦豪破纸竟何益，按图折御分纵横。鱼丽鸟翼谈者易，野雉家鸡人目盲。当时管乐已黄土，白璧往往遭蝇营。荒城不启尘四塞，拔剑斫地浮云行。十年驱走尚豪侠，许人一诺千金轻。低头拜东野，捐官识韩荆。苦心为知己，嗜胆报仇争。挽辂西入关，装刀从北征。途穷亦知时不利，俯首抑气随将迎。萧萧破屋漏星雨，妻子顾笑形神清。东家小儿夸褶鞍，西家老奴项领成。尔独胡为昧生理，长躯七尺夸人英。城头雨声如建瓴，泥污厚地天无晴。我留君家醉十日，谑浪颠倒呼侬伧。请君弃掷几上笔，为君拾留墙角檠。眼中世事如转目，勿谓贫贱忘交情。气酣中热双耳赤，细语向人肝胆倾。玉壶击缺歌浩浩，不作老腐咿嘤声。促君起望东南气，三台泰阶何夕平。我有长策，君有长缨。危可安，乱可宁。慎勿轻受虞人旌，慎勿虚看处士星。丈夫事业须磊落，富贵逼君君莫惊。
真如雪霁
作者：沈铉
朝代：明
体裁：古风

祗园雨瑶花，窣堵削寒玉。峥嵘耸层霄，皓彩炫晴旭。变幻境非真，忻然寄遥瞩。
秦山远翠
作者：沈铉
朝代：明
体裁：五言绝句

出门无寸瞩，凝望立溪湾。修眉在天际，料得是秦山。
赵松雪故宅
作者：沈铉
朝代：明
体裁：七言律诗

故国西风王气销，珊瑚玉树半漂摇。曾瞻东壁回天象，故着南冠续汉貂。第宅空存森卫戟，墨池干尽尚兰苕。高情一去风流远，梦忆箫声第几桥。
送仲温先生还吴
作者：沈铉
朝代：明
体裁：古风

江城萧索西风起，行逢故人惊梦里。忧深自觉少容颜，食尽惟愁拙生理。看君白发何由得，白发相逢更悲喜。笔力随年老愈深，诗思逼人鸣不已。每呼石丈即低头，独宝《兰亭》夸□死。近来英气减前时，酒量仍非向来比。从渠门第沸如羹，自保情怀澹如水。城南只友高书记，谢官归来接邻里。交游散落苦无多，世事悠悠竟如此。明朝忍去别江头，枫叶苎花送行李。
鉴湖
作者：沈镐
朝代：明
体裁：古风

鉴湖三月春水生，烟波渺渺摇空明。浮云欲尽暮天碧，落日正见孤舟横。道士庄临流水北，池边春草年年绿。古人不见今人悲，千载空闻鉴湖曲。
过友人草堂
作者：沈长祚
朝代：明
体裁：五言律诗

春云遮不尽，柳色认君家。到径听微雨，开门见落花。古心征直谅，闲语及桑麻。饮量年来减，村醪莫更赊。
阻风江上
作者：沈长祚
朝代：明
体裁：五言律诗

去郭才数里，涛声尚拍天。黄柑洞庭树，白鹭太湖田。云暗客帆集，风腥鱼网悬。何当嗟物役，鹢首正茫然。
一剪梅·秋闺
作者：沈际飞
朝代：明
体裁：词

水瘦山焦万树囚。霜女侵篝，云子平畴。天涯恨杀觅封侯。立尽昏楼。望断书邮。梦寻数语恰从头。话未相酬。别又难搂。朝来偏恋铁衾裯。怕对花愁。休见人羞。
临江仙 其一 午日吊沉河妓
作者：沈际飞
朝代：明
体裁：词

妾本水晶宫里住，当年曾侍神妃。而今误谪在吴溪。泛凫轻上下，惊蝶贯东西。凄断香零红乱候，那看重著帘衣。独醒千载叹男儿。矶头追李白，湖口别鸱夷。
临江仙 其三 午日吊沉河妓
作者：沈际飞
朝代：明
体裁：词

娇女惊传何处去，试看落水流花。阿谁断送到蒹葭。错疑奔司马，争似嫁河沙。绝意他年鸾凤侣，今朝侣却鱼虾。椒浆遥酹有词家。眼前红粉队，惜死一生差。
临江仙 其二 午日吊沉河妓
作者：沈际飞
朝代：明
体裁：词

玉作精神花作样，留云更有新腔。只应深贮小芸房。护持纷绛幕，供养一栴香。流落青楼恰半载，倚门羞学时妆。兜鞋绾髻竟沉湘。但分身垢净，休问寿彭殇。
南乡子·过虎丘
作者：沈际飞
朝代：明
体裁：词

武岭郁岧峣。春去余芳尚引桡。斜日留曛深叶飐，归遥。白发山僧眨眼嘲。檀板按琼箫。历历莺声啭涧坳。入耳愁生浑不耐，谁拈。瞥见秋娘旧日娇。
如梦令·闺情
作者：沈际飞
朝代：明
体裁：词

听说无边意态。逗口心顽一块。檐角鹊声声，又把相思来卖。休怪。休怪。知是那人先害。
梅花引·旅夜
作者：沈际飞
朝代：明
体裁：词

乱山纵。野云笼。谯鼓分明报一通。意方慵。眼才朦。剔尽短檠，休教孤影重。清泪般酒儿倾泼。玉容般花儿扯散。约藏胸。旧岩松。若个知心，晓看枝向东。
满江红·感旧
作者：沈际飞
朝代：明
体裁：词

乌兔争驰，迸多少、湿啼乾哭。知负却、好花如绣，好山如沐。乐事不来来急遽，忧端欲去去翻覆。漫从今、指屈十年前，迷蕉鹿。奁粉淡，香空玉。梁尘冷，声销肉。只青衫依旧，瘦看篱菊。萧瑟虬松嫌接听，模糊蝇简羞频读。镇长时、里坐不成眠，凭棋卜。
虞美人·春晚
作者：沈际飞
朝代：明
体裁：词

阶前嫩绿和愁长。坐忆眠还想。飞红破梦似相怜。起望小林残萼损容颜。双莺又向愁人絮。春也知归去。个人只是不思家。生却杨花心性落天涯。
虞美人·春晚
作者：沈际飞
朝代：明
体裁：词

阶前嫩绿和愁长，坐忆眠还想。花红破梦似相怜，起望小林残萼、损容颜。双莺又向愁人絮，春也知归去。个人只是不思家，生却杨花心性、落天涯。
行香子·佳人
作者：沈际飞
朝代：明
体裁：词

玉骨冰神。瘦楚三分。乍相逢、独自长颦。讹声宜喜，恣口宜嗔。似暂时雪，霎时月，片时云。樱口檀唇，未醉微醺。俏灵儿、背地生春。几声破玉，一缕飞尘。正灯将灭，炉将冷，被将温。
贺新凉·夜饮滋玉堂
作者：沈际飞
朝代：明
体裁：词

佳句如何谱。半响间、捲地湍声，斜阳犹故。滋玉堂中寻石友，一似巴山风雨。更一似兰亭清煦。长笛数声吹欲裂，见破云、冰月飞晶宇。客偶聚，星逢五。荷香习习生芳浦。共凭阑、人面留张，诗肠抵杜。管花管鱼并管鸟，宜酒宜歌宜赋。才合了名人题语。不是腊残惊爆竹，翠红中、禁断青蛙鼓。相笑问，夜未午。
锦帐春·闺怨
作者：沈际飞
朝代：明
体裁：词

酷月朦胧，饱云才叇。听数过、兰舟欸乃。压眉尖，邃眼底，除是愁无赖。这番厮害。室小苔封，门深尘碍。尽头上、天公安摆。屐声忙，蕉影乱，渐湿寒不耐。芳心滴坏。
长相思·怨别
作者：沈际飞
朝代：明
体裁：词

烛荧荧。篆腾腾。一拜深深絮絮盟。倩人休要听。欢未盈。别能轻。满酌金卮拚昼酲。无言心自疼。
风流子·美人
作者：沈际飞
朝代：明
体裁：词

对洛阳春色，排天锦、争似晓妆标。看微注檀痕，悄藏心事，浅簪花朵，徐放萧骚。镜奁掩，玉纤和露冼，金钏带风敲。卯酒易醒，漫松蝉翼，午茶犹困，轻展鲛绡。溜波窥艳蝶，扇罗频扑处，苔印弓凹。别有暖香幽送，冷句深挑。况翻新低唱，贝余白糁，奏奇小舞，星隐红潮。拂地绿丝垂也，难学纤腰。
夜泛
作者：沈静专
朝代：明
体裁：七言绝句

水光苍淡暮江风，生怕鸣榔起睡鸿。分得芙蓉霜袂冷，一天烟霭月明中。
女伴随任远行怀念不寘得书至因赋
作者：沈静专
朝代：明
体裁：七言律诗

片香红烬雨疑晴，燕子分波紫羽轻。空有淡烟扶晚照，岂堪落月入离情。将残春影怜梅信，欲醒秋痕写笛声。最是梦回难放下，何期青鸟破愁城。
竹枝词
作者：沈静专
朝代：明
体裁：词

妾住横塘小有天，数株杨柳绿于烟。深池浅池俱种藕，要使郎君多见莲。
芙蓉
作者：沈静专
朝代：明
体裁：七言绝句

紫烟吹断绿萍稀，雾捲轻绡寒月围。图出冶容香欲起，彩鸾中夜洛川归。
蝶恋花·咏蝶
作者：沈静专
朝代：明

舞向低檐依嫩绿，翠冷天涯，影断吹愁续。幻就云衣飞态足，粉烟浥露枝头浴。风动犹疑翻紫玉，引得佳人，误入花阴扑。静敛香须还自宿，蜂媒觅伴仍相促。
鸳湖春日送别女伴之武林
作者：沈静专
朝代：明
体裁：七言律诗

树合云阴欲问鸠，可能唤雨阻行舟。红翻词影花因瘦，绿剪情丝柳亦愁。无计慰留鸳水梦，有怀难寄虎林游。春风吹断长天月，残绪应飞暮岭头。
鹧鸪天
作者：沈静筠
朝代：明

一片春光遍九霄，这回风月也全消。重来绣阁吟残句，不数缑山弄玉箫。身外事，等闲抛，万层云路碧迢迢。香南雪北何由见，直比人间午梦遥。
一剪梅
作者：沈鲸
朝代：明
体裁：曲

老旦上：翻空云影弄新晴。絮舞閒庭。草长閒庭。贴上：一帘花雾共凄清。触景伤情。睹物伤情。
一封书
作者：沈鲸
朝代：明
体裁：曲

儿和女并妇属。聚首膝前致婉容。看祥辉正郁葱。荷昭阳衔诏凤。两地珠还仍合捧。今日里情非昨同合前生旦贴旦。
一封书
作者：沈鲸
朝代：明
体裁：曲

我趋承叶拱。钦捧纶音宣帝宠。羡一家瑞霭拥。更庭闱具庆重。数载艰辛堪曲踊。一旦欣荣人企崇。合：孝忠贞。贯日虹。从此流传天下风老旦。
一封书
作者：沈鲸
朝代：明
体裁：曲

苦灾危汹涌。母子夫妻没倚踪。奈洪涛巨浪舂。这颠连无诉控。岂料周旋完赵玉。藩翰王家成大用合前小外小生。
一封书
作者：沈鲸
朝代：明
体裁：曲

阖门享天禄。喜气恩光栋宇充。最堪怜亲骨肉。偏称在锦绣丛。数极时通往者复。苦尽甘来车曳踵合前。
一江风
作者：沈鲸
朝代：明
体裁：曲

念王郎溘尔轻抛漾。两地均劳攘。望神京努力驰驱。要解恁冤魔瘴。欲诣恳天纲。欲诣恳天纲。那堪岐路长。这匍匐只恐是难寻向。
一江风
作者：沈鲸
朝代：明
体裁：曲

恨雄羌厉气盈尘坱。使我成飘荡。叹羸躯景迫桑榆。儿女胥孤望。心绪苦难量。心绪苦难量。离愁万缕长。恁跋涉一似萍依浪。
一疋布
作者：沈鲸
朝代：明
体裁：曲

生上：离狴犴。拥熊罴。功成领节麾。干城万里壮施为。威声震四夷。
七娘子
作者：沈鲸
朝代：明
体裁：曲

男儿不负穷居志。展弘谟遂成经济。贴上：虎奋三军。鹰扬千里。可信是青云器。
三台令
作者：沈鲸
朝代：明
体裁：曲

相逢乍破愁城。又苦儿郎遽行。旦上：踪迹两浮萍。恐此去得失难凭。
三学士
作者：沈鲸
朝代：明
体裁：曲

卿家梦兆真有准。末：他又得何梦。老旦旦：随一凤自化凰群。翱翔双出宫城外。末：这是夫妻谐偶之兆也。老旦旦：须信是应在前生系赤绳悲介：王家姐。我们和你相处几年。情同骨肉。今日呵。。骤尔分携情岂忍。恨声吞。泪雨纷贴。
三学士
作者：沈鲸
朝代：明
体裁：曲

托物鸣衷诚可哂。谁承望感动明君。推恩锡类成吾愿。末老旦旦：王家姐。你今日之事。旷古奇逢。贴：可知道从来事罕闻悲介：二位姐姐。奴家此别。后会无期。好苦。。执手相看心隐隐从今后呵。。望云山。日几颦。
三学士
作者：沈鲸
朝代：明
体裁：曲

物类洪纤知牡牝。自怜当永废婚姻。缝衣偶尔伤时事。故缪赋俚言意有存。扣头：感荷王明原昧蠢。似朝阳照覆盆。
三学士
作者：沈鲸
朝代：明
体裁：曲

钦赐姻缘成合卺。祇为恁义重人伦。纩衣诗句通芳信。恰正与御水流红美并论。此去巫阳云雨近王家姐。你那时节呵。。要晨昏感圣恩老旦旦。
三换头
作者：沈鲸
朝代：明
体裁：曲

人生得失。皆有前数。况婚姻际遇。谓非系命何。天纲先许。道牵丝来御府。得宫词其言乃符我想红叶题句。终得遂良缘。纩衣寄诗。岂不成佳偶。。从古皆云有。而今岂遽无合前。
三换头
作者：沈鲸
朝代：明
体裁：曲

宫词写诉。喜得才情俱可。是谁家毓秀。有这般丽娥。空縻青琐。未承恩。成间阻。苦凄清难消怨魔因此题诗。缝在衣内。。媲美题红意。风流直恁多。合：千里神交。未卜姻缘事若何。
三换头
作者：沈鲸
朝代：明
体裁：曲

着绵添线。如经平素。心盟尽吐。想天教致吾。机通因果虽则如此。你在宫庭。我在边塞。。这殷勤真坎坷。望天涯仙凡异途。你今世敦妻道。我来生是丈夫合前。
三段子
作者：沈鲸
朝代：明
体裁：曲

衔冤耿耿。这谋人皆由怒情。小生：你怒他甚么事。生：吾妻守贞。恨伊行求奸肆淫妻子说与小人知道。一时忿怒。寻他厮闹。。偶见他独行身酩酊。青萍误触伤其颈。有此从实供称。伏惟裁省。
三段鲍老催
作者：沈鲸
朝代：明
体裁：曲

柴桑素寒。分含章终身自淹。文升御览。幸登庸荣生陛廉。天衢驰骋誇先占。英雄五百称豪赡。似荆山玉。郁浦珠。丰城剑。灵光瑞焰乘时现。合：长安夹道花欲然。春风十二珠帘面末丑。
三段鲍老催
作者：沈鲸
朝代：明
体裁：曲

神龙出潜。际风云飞腾广渊。青钱中选。泥金信乡闾喜谈。几年文价光磨闪。一声霹雳乾坤撼。看蟾宫步。雁塔名。琼林宴。八珍异馔天厨荐合前。